Ostalaritzari laguntzeko ezohiko dirulaguntza berria onartu du Udalak - etakitto.eus\nOstalaritzari laguntzeko ezohiko dirulaguntza berria onartu du Udalak\nETA KITTO 2020, Aza 12\nUdalak ezohiko dirulaguntza ekonomikoen programa berria onartu du, 1.000.000 eurotik beherako negozio-zenbatekoa duten ostalaritzako autonomo eta enpresentzat, COVID-19ak sortutako krisiari aurre egiten laguntzeko. Dirulaguntza hauetarako partida 100.000 eurokoa da.\nLaguntza honen onuradun izan ahalko dira 2020ko azaroaren 6an Eibarren ostalaritza-lokala irekita eta martxan duten pertsona fisiko edo juridikoak, baldin eta 1.000.000 eurotik beherako negozio-zifraren zenbateko garbia badute. Gainera, baldintzetako bat da azaroaren 6an alta emanda egotea Eibarko Jarduera Ekonomikoen gaineko Zergan. Dirulaguntzaren zenbatekoa gutxienez 500 eurokoa izango da eskaera bakoitzeko eta handitzeko aukera egongo da lokala errentan (200 euro gehiago) eta hiru lagunetik gorako plantilla (150 euro) dutenen kasuan.\nDirulaguntzarako eskabideak aurkezteko epea abenduaren 4an amaituko da. Eskaerak elektronikoki egingo dira www.eibar.eus udal webgunearen bidez. Izapidea elektronikoki egiteko, ziurtagiri digital bat eduki behar da (B@K-Q, NAN elektronikoa, IZENPE txartela, etab.) Eskabidearekin batera deialdiko oinarrietan zehazten diren agiriak aurkeztu beharko dira (Udalaren web orrian kontsultatu daitezke).\nLaguntza hauek bateragarriak dira Kontsumo, Merkataritza eta Turismoko sailburu Javier Hurtadok iragarritakoekin, bai eta beste administrazio publiko edo pribatu batzuek emandakoekin ere.\n« “Ikasleen bizitzak erdigunean” jar ditzatela eskatu dute Eibar BHI ikastetxean Haurrentzat bideo-forum saioa antolatu dute Udalak eta Liburutegiak azaroaren 20rako »


Cavan - Wikipedia, entziklopedia askea.\n"Adorea eta Zuhurtzia"\n53°59′28″N 7°21′36″W / 53.991019°N 7.360067°W / 53.991019; -7.36006753°59′28″N 7°21′36″W / 53.991019°N 7.360067°W / 53.991019; -7.360067\nCavan (irlanderaz An Cabhán) Irlandako Errepublikako Cavaneko konderrian kokatzen da. Hiria Irlandako uhartearen ipar-ekialdean dago, Ipar Irlandako mugatik oso hurbil. Hiri hau N3 errepidean zehar kokatzen da, honen bitartez hegoaldera Dublin hiriburuarekin lotzen du eta iparraldera berriz Enniskillen, Ballyshannon eta Donegal hiriekin. Cavaneko konderria sarritan Breifni konderria bezala ere deitua da.\nIrlanderaz An Cabhán izenak "zuloa" esan nahi du.\nXIII mendetik aurrera O'Reilly klanaren esku egon zen eremua. 1300 inguruan monasterio frantziskotar bat ezarri zen eta O'Reillytarrek gaztelu bat ere altxatu zuten Tullymongan muinoan garai hartan. Gazteluaren inguruan herria eratuz joan zen eta XV mendean Owen O'Reilly "Bizardunak" merkatu eskubideak lortu eta Dublin zein Droghedako merkatariak erakarri zituen.\n1610an Jakue I.a Ingalaterrakoak herri eskubideak ematearekin batera O'Reillytarren indarrak gora egin zuen eta beren txanpona egiten ere hasi ziren.\nXIX mendean hiriaren zabalkundea iritsi zen. Farnham Street kale zabala eraiki zuten bertan etxe aberatsak, eraikin publikoak eta elizak ezarri zirelarik.ç\nUdaletxea: Dublinetik ekarritako William Scott arkitektuak diseinatu eta 1910an ireki zuten. Arts and Crafts mugimendu arkitektonikoaren estilora eraiki zen hareharria erabiliz.\nSan Patrizio eta Felim katedrala: 1942an bukatutako eliza neoklasikoa da. 1994ean Harry Clarkek egindako sei beirate gehitu zitzaizkion.\nSan Fethlimidh katedrala: Cavandik gertu dagoen Kilmore herrixkako XIX mendeko katedrala da, aurrez XII mendeko eliza erromanikoaren gainean eraikia.\nSan Fethlimidh katedrala\nCavaneko webgune ofiziala\nOrriaren azken aldaketa: 15 abendua 2019, 20:36.


Atzera egiteko eskubidea erabiltzea | Consumer\nAtzera egiteko eskubidea erabiltzea\nKontsumitzaileak kontratua suntsiarazteko eskubidea erabiltzen badu, saltzaileak ezartzen dituen zehapenak edo zigorrak erabat debekatuta daude.\nMerkataritza elektronikoko kontratu bat behar bezala ezeztatzea erabakitzen denean, erosleak duen betebehar bakarra itzulketa horrek sortzen dituen gastuak ordaintzea da, eta, hala badagokio, itzuleran objektuak jasan dituen kalteen ordaina. Beraz, kontsumitzaileak ebazpen-eskubide hori erabiltzen badu, saltzaileak ezartzen duen edozein zehapen edo zigor erabat debekatuta dago, eskubide hori zazpi eguneko epean gauzatzen bada.\nAtzera egiteko eskubidea erabiltzeak beti ekarriko du saltzailearekin ondasuna edo zerbitzua eskuratzeko hitzartu den finantzazio-kontratua suntsiaraztea, nahiz eta ez duen eraginik izango saltzailearekin zerikusirik ez duten beste subjektu batzuekin adostutako finantziazio-kontratuetan.\nObjektua itzultzeak ordaindu den prezioa itzultzea ekarriko du. Saltzaileak kontratu honen xede den produktuaren zenbatekoa itzuli egin behar du, salgaia jasotzen den unean bertan eta, betiere, gehienez ere 30 eguneko epean. Ordainketa egiteko erabilitako sistema bera erabiliko da itzulketa egiteko. Hau da, txartela baliogabetuta (edo murriztuta) txarteleko kargu baten bidez ordaindu bada, eta eskudirutan ordaindu bada, dirua berdin itzuliko da.\nAtzera egiteko eskubidearen salbuespen bakarra da kasu hauetan ezin izanen dela ezeztatzeko eskubidea erabili:\n– Berehala erreproduzitu edo kopia daitezkeen objektuak, hala nola liburuak edo programa informatikoak.\n– Norberaren garbitasuneko produktuak.\n– Berez itzuli ezin diren ondasunak, hala nola futbol-partida baterako sarrerak.\n– Hornitzaileak kontrolatzen ez duen merkatu batean fluktuazioa duten ondasunak.\n– Fede-emaile publikoaren esku-hartzearekin egindako kontratuak.\ngaitzespen itzulketa merkataritza elektroniko


Harmailatan altuan (dago)\n(dago) Birjina Begoñakoa,\nhala beretan altuagoan\nBirjina horreitan ederrena\nbere buruko belua,\ndontzeilak ere ederrak ziran,\n(baina) belua ederragua.\nBiltzailea: Jose Adrian Lizarralde\nIturria: Jose Adrian Lizarralde, “¿...........?,”\nin: Arantzazu, II, 1922,13. zenb., 142. or.\nAKDB, 044. erg.\nABK-k kanta honen hiru aldaera argitaratu zituen, iturri banatik hartuta itxuraz: J. K. Gerra (77. or.), J. A. Lizarralde (78. or.) eta I. Omaetxebarria (79. or.). Lehen biak, ordea, aldaera bera direla dirudi, oinarrizko iturri berekoak: Euskaltzaindiaren liburutegiko J. K. Gerra izeneko artxiboko koadernoan eskuz idatzita dagoenetik hartuak, alegia. Lizarralderen aldaeraren iturritzat, berriz, 1934an horrek argitaraturiko liburua hartu zuen: Andra Mari. Reseña histórica del culto de la Virgen Santísima en la Provincia de Vizcaya (Bilbao: Imprenta C. Dochao de Urigüen, 1934, 89. or., oin-oharra). Azken honetatik jaso zuen I. Omaetxebarriak, eta REA/JK-n, 51. or.an, eskuz kopiatu, baina iturrikoaren bukaerako ‘baña’ hitza kenduz, bertsoaren neurriagatik edo, eta bigarren lerroko ‘dago’ aditza lehen lerrora igoz –ABK liburuak zuzenean REA/JK-tik hartu zuen nonbait, ‘baña’-rik gabe eta ‘dago’ lehen lerroan idatzita; Gerraren izeneko aldaerari ere ‘baño’ hitza kendu egin zion. Gertatzen da balada-aldaera honen lehen albistea 1922koa dela, Lizarraldek berak Arantzazu aldizkarian argitaratu zuenekoa. Horixe da, hain zuzen, hemen jasotakoa. Berdinak dira hori eta Euskaltzaindiko liburutegiko J. K. Gerraren izeneko artxiboko eskuizkribukoa, bi aldaketarekin: hango laugarren puntuko ‘ei’ partikula bazertu zuen Lizarralderenak, agian bertsoaren neurriagatik; eta bukaerako ‘baño’ hitza, ‘baña’ bihurtu zuen. Uste izatekoa da, beraz, eskuizkribuko aldaera horixe zuela eskura Lizarraldek, eta horixe erabili zuela argitalpenerako. Zeinek bildua? Lizarraldek berak, ala Gerrak? Hurrengo urtean argitaratu zuen kanta bera J. K. Gerrak Euskalerriaren alde aldizkarian; eskuizkribu berbera baliatu ote zuen? Ez dirudi: Lizarralderen arabera ‘ei’ partikula kentzeaz eta ‘baño’ hitza ‘baña’ bihurtzeaz gain, azken aurreko aditza orainaldian dago –‘dira’–, eta bukaerako ‘belua’ hitzaren ordez ‘Bera’ dago idatzita –“baña bera ederragua”–; hasieran ‘altuan’ dago idatzita artxibokoan, ez ‘altuban’ (Gerraren argitalpena). Euskaltzaindiko artxibokoa ez, baina beste aldaeraren bat zuen, beraz, seguruenik jasoa Gerrak, argitalpenean erabili zuena.\nLizarraldek berriro eta berdin argitaratu zuen bere aldaera aipaturiko Andra Mari... de Vizcaya liburuan. Geroztik historia luzea izan du kanta honek kopia eta argitalpenetan, aldaera txikiekin batetik bestera. Agian Gerrak argitaraturiko aldaera kenduta, beste guztien azken jatorria Arantzazuko Bilduma edo Lizarralderen eskuetan zegoen liburuxka da, gaur galdua, eta fotokopiaren bidez ezagutzen duguna –haren kopia da Euskaltzaindiko Gerraren artxibokoa–. (Horren jatorriari buruz ik. P. Agirrebaltzategiren “Arantzazuko baladak eta kanta zaharrak. Joan Karlos Gerraren ekarpenari buruz galdezka” aipaturiko artikulua).\nHonetara da Gerraren izeneko artxiboko koadernotxoko aldaera, ortografia eguneratuan:\ndago Birjina Begoñakua,\nhala beretan altuaguan\nZazpi dontzeilak josten ei diote\nbere buruko belua:\ndontzeilak ere ederrak ziran\nbaino belua ederragua.\nDena dela, ondoren argitaraturiko guztietan (Lizarralde, Omaetxebarria, Mitxelena) bukaerako ‘baino’ (‘baina’) desagertu egin zen, eta bigarren lerroko ‘dago’ aditza lehen lerrora pasa. EERV-k ere horrela egin zuen, Lizarralderen aldaera jasotzean (703 or.) –REA/JK-ko kopiaren eraginez seguruenik–; baina hasierako lekuan utzi zituen hitzok, J. K. Gerrak argitaraturiko aldaera jasotzean (702-703 or.).


Iaz, 500 lagunek baino gehiagok topatu zuten lana EGAZ Txorierriren bidez - Txorierri - Aikor.eus\nIaz, 500 lagunek baino gehiagok topatu zuten lana EGAZ Txorierriren bidez\nAikor aldizkaria 2019-05-06 11:39\nTxorierriko Zerbitzuen Mankomunitateko Enplegu eta Sustapen Ekonomikoko Zerbitzuak jakinarazi duen moduan, 2018an 521 pertsonari lagundu zien lana topatzen. Lagun horien % 15ek kontratu mugagabea eta lanaldi osokoa lortu zuten, eta guztira 503 pertsonak hartu zuten parte EGAZeko ikastaroetan eta orientazio-jardueretan; 2017an baino % 68 lagun gehiagok. Txorierriko langabezia-tasa % 7,65ekoa izan zen 2018ko amaieran; Bizkaikoa eta Euskadikoa baino txikiagoa: % 11,3 eta % 10,4, hurrenez hurren.\nEGAZ Txorierrira hautagai bila joan ziren enpresek profil hauek eskatu zituzten: manufaktura-industria eta eraikuntzako langileak (152), pertsona teknikoak eta laguntzaile profesionalak (140), oinarrizko lanetarako langileak (139), zientzialari profesionalak eta intelektualak (135) eta bulegoko langileak (86). Horrezaz gainera, zaharberritze-lanak egiteko pertsonak eskatu zituzten, langileak eta saltzaileak, instalazioetako eta makineriako langileak eta zuzendaritzako eta gerentziako langileak. Enplegu eta Sustapen Ekonomikoko Zerbitzura arlo hauetako 333 enpresak jo zuten: merkataritza eta ostalaritza, manufaktura-industria, artea, entretenimendua, zientzia, administrazioa, eraikuntza, komunikazioa, finantzak eta nekazaritza. Guztira 1.148 lanpostu eskaini ziren.\nBestetik, EGAZ Txorierrik 49 enpresa martxan jartzen lagundu zuen 2018an. Enpresa horiek 79 lanpostu sortu dituzte (59 lanpostu, 2017an), eta proiektuetan 1.742.600 euro inbertitu ziren. Inbertsioaren % 63 Eusko Jaurlaritzak, Bizkaiko Foru Aldundiak eta Europako Gizarte Funtsak inbertsioaren % 63 finantzatu zuten. Zerbitzuaren datuen arabera, Txorierriko ekintzaileak 45 urtetik gorako gizonak eta 35 urtetik 44 urtera bitarteko emakumeak dira, eta erdi- edo goi-mailako ikasketak dituzte.


Batzuetan ideiak bata bestearen atzetik agertzen dira, buruan ideia-kate bitxiak sortuz. Zaila da asmatzea zergatik ideia batek hurrengoa ekarri duen: kateamendu logikoa izan daiteke, edo sinbolikoa, edo batek daki…\nHorrelako kate bat sortu zitzaidan aurreko egun batean:\nBat. Albiste bat irakurri dut: Arabako garraiolari bati 4.601 euroko isuna jarri diote takografoaren diskoan data euskaraz jartzeagatik. Jaengo Guardia Zibilak HIRUko afiliatua den Arabako garraiolari autonomo bat salatu du ibilgailuaren takografoaren diskoan data euskaraz jartzeagatik, eta 4.601 euroko isuna jarri. Garraiolariak karguak kentzeko orria aurkeztu du, baina Andaluziako Garraio sailak atzera bota du, eta bigarren errekurtsoa jarri beharko du salaketaren aurka.\nBi. Hizkuntzak eta isunak direla eta... Michael Moorek zuzendu zuen Canadian Bacon / Operación Canada filmaren pasarte bat etorri zait burura. Umorezko filma da: gerra hotzaren ondoren etsairik gabe gelditu direnez, Estatu Batuek etsai berriak Kanadan bilatzea erabaki dute. Hori horrela estatubatuar talde txiki bat Kanadara abiatu da, etsaiaren lurraldera. Hona hemen pasartea:\nHiru. Batzuen ustez ez neurri koertzitiboak ez dira zuzenak, ezta isunak ere. Sarasuak, uda partean, mahai-inguru batean diagnostiko soziolinguistiko zurrun baten beharra aldarrikatu zuen. Bere ustez, intuitzen ari gara benetako diagnostikoa eta benetako sendabidea, momentu honetan, beharbada ez dela politikoki zuzena. Beharbada hizkuntza politikan behar diren gutxienekoak ere politikoki onargarria den kontsentsu bat lortzetik urrun samar daude, bere ustez.\nPosted by allartean at 20:51 0 comments


‘Ehun metro’-rekin Donostian Bloomsday bat, zergatik ez? | Boligrafo gorria\nHasiera » Literatura » ‘Ehun metro’-rekin Donostian Bloomsday bat, zergatik ez?\nDublinen ospatzen den Bloomsday-ko irudi bat (argazkia: Irish Times).\n“Ekintzetarako beharrezkoa duk erokeria gramo bat” irakurtzen da Ehun metroren lehenbiziko orrietan, polizia pega-pega eginda duela ihesean ari den militantearen barne gogoetan, udaletxeko plazan sartzen ari dela. Eta baieztapenak baliagarria izaten segitzen du nobela publikatu zenetik ia 40 urte pasa direnean. Erokeria gramo bat, horixe behar da ekintza berrietarako ere eta horixe da, erokeria berri bat da, hain zuzen, Xabier Olarrak proposatu duena.\nIgelako editore eta itzultzaileak Donostia-Dublin konparazioa egin du argitaletxearen blogean eta diferentzia bat, handia, sumatu du hiri bakoitzak bere literaturari eskaintzen dion arretan. Zehazki, James Joyceren Ulises (Olarra bera euskaratzen ari den nobela) hezur-haragizko bihurtzen dute urtero ospatzen den Bloomsdayren bidez Dublingo kaleetan eta, Gipuzkoako hiriburuan antzeko zerbait egin dadila proposatu du.\nDublindarrek ederki asmatu dute Bloomsdayn literatur ospakizuna eta Baztan aldean zorro-besta esaten diotena lotzen. Paraje hauetan, tripa-festetara emanagoak garenez literaturara baino, asmatu beharko genuke zerbait biak lotzeko.\nBururatzen zait, esate baterako, Donostia 2016ko ospakizunen artean, Ehun metroren argitalpena ospatzeko, presta litekeela Konstituzio Plazan –esketx zalapartatsurik gabe– nobelaren irakurraldi bat zatika, bertako tabernetan zehar (orain tour gastronomikoak, enologikoak eta abar hain modan daudenez, ea letrek ere beren txokoa aurkitzen duten).\nAldeko arrazoiak eta beldurren bat\nErokeria esan dugu baina uste baino errazagoa izan liteke euskal literaturaren Bloomsday hori antolatzea. Aldeko faktoreak ez dira gutxi: Ehun metro donostiar pilak irakurri du eta adin batetik aurrera, ikastolen lehen belaunalditik, euskarazko nobela irakurrienetakoa da, irakurriena ez bada.\nGero, asunto politikoa dago: Ehun metroren tematikak Donostiako zenbait elementuren artean zalantzak sor ditzake agian, protagonista ETAko ekintzaile bat delako.\nBaina Olarrak nabarmendu duen moduan, frankismoko nobela da eta alde horretatik, antifrankismotik, badago kontsentsurako aukera hiriko sentsibilitate politikoen artean –edo egon beharko luke, nahiz eta Udal Liburutegiari Txillardegi izena jartzearen kontra zenbaitek erakutsi zuten temak esperantzak apaldu–.\nAldeko argudio nagusia katxondeo tonuan eman du Igelako editoreak: “Proposamen honekin konstituzionalistak (Konstituzio plazan eginez gero, ezin uko egin) eta gainerako abertzale eta ezkertiarrak literatur ospakizun baten bitartez elkartzea lortuko litzateke (Parlamentuko ponentzia baketzaileez harago)”.\nGatazkak banandu duena liburu on batek eta haren inguruko mauka-dzangak batu dezala beraz. 2016ra arte badago oraindik, agian, prestaketarako denborarik.\nPS: Joyce eta Saizarbitoriaren arteko paralelismo gehiago ere egin ditu Olarrak, Ehun metron eta Ulisesen agertzen diren giltzen esanahiaz idatzitako post-ean. Eta Konstituzio plazako Bloomsday horren alternatiba izan litekeena ere proposatu du: irailaren 8an, Donostiako zaindariaren egunarekin bat eginez antzez litekeen Molly Bloomen bakarrizketa antzeztea.


Arrazoi bat dago horrenbeste denbora igarotzeko. Hau da liburu honi buruz dudan iritzi pertsonala. Zenbait pertsona ez nirekin ados egongo. Shel Israel (nor da liburua Elkarrizketa biluziak blogera bultzatzen lagundu ninduen), Wikinomics maite zuen! Uste nuen benetan arrastaka jarraitzen zuela.\nErrespetu handia diot Don Tapscott-i, enpresa eta teknologia munduan finkatuta dagoen egilea da. Baina liburu hau gogorra izan zen iristeko eta ilusioa falta zitzaion gizakiok izandako eboluzioaren etapa izugarri honetarako. Agian, itsasora joango naiz baina sare sozialak mundua, ekonomiak, demokrazia, negozioak, jabetza intelektuala eta komunikazioa ezagutzen ditugun moduan konektatzen eta aldatzen ari dira. Iraultza da!\nIa bukatu dut Txerri hegalariaren jakinduria. Edozein liderrek gaueko mahaian edo mahaiaren izkinan jartzeko liburu zoragarria da. Jack Hayhow-ek argi eta garbi adierazi du buruzagi handiek komunean dutena, istorio koloretsuak eta aipamen inspiratzaileak batuz.


Hiru ibilbide mapa batean bildu dituzte Zubietan. Noticias de Navarra\nHiru ibilbide mapa batean bildu dituzte Zubietan\nBisitariek Mendrasa, Aurkidi eta Sarekoa auzora ailegatzea errazago izanen dute\nInformazio interesgarria dauka mapak. Irudia: Pablo Feo\nzubieta- Joan den urtean Metro Baserri izeneko proiektua baliatuz, Zubietako hiru auzo ezagutzera emateko mapa egin du Pablo Feo leitzarrak. Zehazki, Mendrasa, Aurkidi eta Sarekoa auzoak dira maparen bidez ezagutzera ematen direnak. Udalak maiatz hondarrerako paratzea aurreikusi du. Beraz, udan herrira datozen bisitariek herriko sarreran, autobus-geltokiaren ondoan izanen dute ikusgai.\nMapan proposaturiko hiru ibilbideek mendiek eskaintzen duten lasaitasun eta edertasunaz harago, herrian dauden interes handiko elementuak ezagutzeko aukera eskaintzen dute: errota, kisu labeak, monumetu megalitikoak, bordak...\nIbilbideen ezaugarriak bisitariek herrian pasa nahi duten denbora edota zailtasun mailara egokituak dira. Ameztia deritzonak, esaterako, 4,9 kilometro dituen heinean, Mendrasa eta Aurkidik 6,38 eta 9,8 kilometro dituzte, hurrenez hurren. Era berean, gainbehera, batetik bestera, aldakorrada. - A. Arotzena


"Lehenago egingo die uko bere pribilegioei klase burgesak, gizonok baino"\n2019ko martxoaren 21a, osteguna | Ordua Euskal Herrian 11:28:48\nJokin Azpiazu Carballo:\n"Maskulinitatea niretzako ez da horrenbeste ni definitzen nauen zerbait identitate ikuspegitik, baizik eta nire botere posizioa markatzen duen zerbait"\n"Zerbaitek gure biktima papera auzitan jartzea ez zaigu gustatzen, ez diogu heldu nahi"\nEuskal Herrian, maskulinitatea landu nahi duten gizon taldeak ugaritu egin dira. Ze iritzi duzu haietaz?\n"Idealena litzateke ez egitea proposamen politikorik gorputzetik pasatzen ez direnik, eta ez saiatzea gorputzean politikak egiten kalera ateratzeko potentzialitaterik ez badute"\nOso zaila da iritzi zehatz bat izatea hain anitza eta zabala den errealitate baten inguruan. Pena da, baina konstantzia gehien agertzen duten mugimenduak instituzioei lotutakoak dira. Talde autonomoak, Gaztetxeen bueltan sortutakoak, ezkerreko mugimendu edota alderdietan jaio direnak lan jarraitu baterako zailtasun gehiago erakutsi dute. Puntatik puntarako proposamenak daude, eta batzuk interesgarriagoak egiten zaizkit beste batzuk baino. Batetik, oso barnera begira aritzen direnak. Introspekzio lan ia psikologikoa eginez gizontasunaren mandatuen bila, horiek deseraikitzeko. Bestetik, nolabait esparru kolektiboan gehiago eragiteko motibazio dutenak. Ulertzen dut oraindik ez dagoela oreka handirik bi polo horien artean. Idealena guztira ailegatzea litzateke: ez egitea proposamen politikorik gorputzetik pasatzen ez direnik, eta ez saiatzea gorputzean politikak egiten kalera ateratzeko potentzialitaterik ez badute.\nMatxismoa eta patriarkatua borrokatu nahi duen gizonezkoak, ze harreman bilatu beharko luke feminismoarekin? Feminismoaren kanpo begirada kritikoa ezinbestekoa dela diozu liburuan.\nHarreman konplexua bilatu beharko luke. Nik uste konplexutasunean sekretu dezente daudela. Eta, aldi berean, konplexutasunak ezin gaituela paralisira eraman. Askotan gertatzen baita. Geure buruei galdetu behar diogu zer esaten digun feminismoak, pertsonalki eta kolektiboki. Irakurri behar da, baina ez da nahikoa. Feminismoa gorputzetatik pasatzen da; proposamen politiko bat da; mugimendu bat da. Hiru dimentsio botatzearren. Zeri heldu behar diogu? Bada, ziurrenik, horri guztiari. Horrek gabezi etengabean kokatzen gaitu, egoera dena izanda, gehiago behar delako denetan. Eta gabezi hori ez da txarra, motorra izan daiteke.\nAzkenaldian herri mugimenduetan eta bere espazioetan eraso matxisten azaleratzea biderkatu egin da. Zer jarrera izaten ari gara gizonok?\n"[Eraso matxisten sustoaren aurrean, gizonok] bi jarrera nagusi hartzen ditugu: Bata, ukapena. Eta bestea, berehala labanak zorroztea. Hor gizonak nahiko abilak izaten ari gara, ulertaraziz erasoak beste batzuek egiten dituztela eta ez guk"\nHasteko, susto handia eragiten digute. Nahiz eta feminismoak askotan seinalatu gai hori, asko eta asko gara oraindik ez dugunok sinetsi nahi gure espazioetan horrelakoak gertatzen direnik. Zer egiten dugu sustoaren aurrean? Nik bi jarrera nagusi identifikatzen ditut. Bata, ukapena da. Eskuak zabal-zabal txalotzen genituen politika feministak zenbateraino ulertzen genituen adierazten digu. Desmaskaratzen ditu, baita ere, nola dauden gizonon arteko konplizitateak ezkerreko esparruan, isiltasunean eta elkar babestean oinarrituta. Txanpon horren beste aldea berehala labanak zorroztea da, gizon askok egiten duguna. Berehalakotasunean eta kondena paradigman erortzen gara orduan. Hor gizonak nahiko abilak izaten ari gara, ulertaraziz erasoak beste batzuek egiten dituztela eta ez guk. Era arriskutsuan ezkutatuz arazo honek zenbat duen egiturazkotik, eta zer gertatzen den gure egituretan hori posible izan dadin. Azkar esanda: gure kolektiboko gizon batek eraso egiten duenean, eta gurutziltzatzea posible egiten duten ezaugarri batzuk baldin baditu, lintxamendura apuntatzen gara. Pertsona hori oso enblematikoa denean, oso kamarada denean, ez dugu horrelakorik egiten.\nGizon bat bi urtetan beste pertsona bat erasotzen egon bada, galdera ezin da izan soilik tipoa nongo mastatik eskegiko dugun. Baizik eta nola den posible ezkerreko mugimendu batean gai horiek lantzeko espaziorik ireki ez izana. Arduradunak gara ez soilik erasoak daudenean horiei aurre egiteko, baizik eta horrelakorik gerta ez dadin baldintzak sortzeko. Baldintza horiek ez daude, gaur egun, herri mugimenduetan.\nFeminismo batzuek intersekzionalitatearen alde egin dute. Maskulinitatea auzitan jartzeak intersekzionalitatea ere eskatzen du?\nBai bai, ezinbestekoa da, zalantzarik gabe. Aldi berean, kontuz. Joera bitxi bat dagoelako, konplexutasunean murgiltzearen murgiltzeaz paralisian geratzeko. New age olatuak edo postmodernoak beldurra ere ematen dit. Begirada intersekzionala izatea ez da uneoro dena kontuan izatea, baizik eta dena jokoan dagoela abiapuntu izanik eraldaketarako azterketa konkretuak egitea. Esaterako, iruditzen zait eskola esparruan ezin dela hitz egin maskulinitateaz arrazari heldu gabe, jende gazte askoren diskurtsoa delako pertsona batzuk potentzialki matxistak direla euren jatorriagatik eta hori desmuntatzeko ezinbestekoa da arrazakeria mahai gainean jartzea. Edo herri mugimenduen esparruan nazio ikuspegia kontutan hartu gabe, ziurrenik. Begira Iruñean gertatutakoa: zer erraza zaigun, batzuetan, bortxatzaileak kanpotik etorritako guardia zibil eta militarrak direla esanez, ardurak astintzea.\nZein gizon mota ari da maskulinitatearen inguruan antolatzen?\nMugimendu sozialetan antolatzen diren pertsonak ez dira beti lantzen duten errealitatearen ordezkari fidelenak. Gizonen mugimenduaren historian hori ere errepikatzen da. Hausnarketa maila dezenteko batetik datorren jendea aurkitzen da, adinekoa, ekonomikoki eroso gaudenak. Oso mugimendu zuria eta heterosexuala da.\nOso heterosexuala da, ere, aukeratutako gaitegia oso heteroa delako. Aitatasuna, etxeko lanen banaketa, emakumeen aurkako bortizkeria... Horrek ez du esan nahi besteok ez dugunik zerikusirik horrekin guztiarekin, noski. Ez dut ezagutzen inork bultzatu duenik gizonekin harremanak ditugun gizonoi begirako indarkeriaren inguruko kuestionatzerik, eta beharrezkoa da, gertatzen delako, bai gure bikoteen aurka zein emakumeen aurka. Gizonen mugimenduak LGTB+ mugimenduarekiko erakutsi duen interesa eskasa den seinale.\nDeserosotasun produktiboa proposatzen duzu.\n"Gizonok gai hauen inguruan aritzeko espazioak behar ditugu. Behin sortuta, ezin gara irten horrelako eztabaida batetik sartu garena baino erosoago"\nGizonok gai hauen inguruan aritzeko espazioak behar ditugu. Behin sortuta, ezin gara irten horrelako eztabaida batetik sartu garena baino erosoago. Jarrera eta posizio hauen berrikuspena sakona izan dadin espazio ziur, lasai eta konfiantzazkoak behar ditugun modu berean, ezin gara mugatu espazio horiek eroso eta lasaiak izateko premisa hutsera. Praktikatzen dugun pedagogia berrikusi behar dugu. Pentsatzeko ea benetan irribarretik edo adeitasunetik egiten den pedagogia den soilik erabilgarria. Edo posible dugun pedagogia eta autopedagogia egitea pasako dena minetatik, gure botere posiziotik, deserosotasunetik, galeratik...\nGizontasun mugimenduek gehiegi azpimarratzen dute sistemaren biktima papera?\n"Aitortzen badugu genero parekidetasunean desoreka izugarria dela, onartu beharko dugu zenbait unetan txistua botako digutela aurpegira"\nEgia esan zalantza asko ditut honekin. Klaro, nire pentsamendua beti izan da anarkismo erradikaletik erreformismora igarobidean egotea, niretzako bi tokiak habitatzea garrantzitsua delako. Uste dut beharrezkoa dela gizonoi aldaketa desiragarri, interesgarri egingo diguten elementu batzuk agertzea. Baina beldurra ematen dit non buka dezakeen horrek. Adibidez, eskoletan sexismoari eta homofobiari begira garatzen diren politika horietan, mutilek esan ohi dute oso gustura aurkitzen direla. Guztiak gustura daudela esaten badute, baina ez badu inork esaten norbera erasotzailea denik, esaterako, zerbait edo norbait ezkutuan geratzen ari delakoan nago. Nire sentsazioa da ez dugula nahikoa zarata egiten gizonezkoei zuzentzean. Aitortzen badugu genero parekidetasunean desoreka izugarria dela, onartu beharko dugu zenbait unetan txistua botako digutela aurpegira.\nEgilea: Jokin Azpiazu Carballo.\nGazteleraz idatzia nahiz eta bere ikerketa guztia euskaraz ari den burutzen: “Argitaletxeak horrela eskatuta. Nik ez dut asmorik euskaratzeko, baina inor animatzen bada, lizentzia librea dauka eta aurrera”. Horra gonbitea.\nKanal hauetan artxibatua: Generoa | Feminismoa\nKontsumo arloko indarkeria matxistak salatzeko sareko plataforma sortu dute\nSetem Hego Haizea GKEak eta Al Borde Films-ek abiatu dute plataforma. Helburua kontsumo bidezko indarkeria matxistak salatu eta alternatibak jasotzeko espazio bat sortzea da.\n2019-03-14 | Jon Torner Zabala\n2019-03-13 | Imanol Epelde\n2019-03-10 | Leire Narbaiza Arizmendi\nNafarroako oraingo gobernuko Hezkuntza Departamentuari izena aldatu beharko liokete, eta Hezkuntza Zaila jarri. Ez dut ortografia-hutsegitea egin, ez. Sail da sinonimoa, baina hizki aldaketak definituko luke departamentuak jasaten duen guztia zeozer proposatzen duen bakoitzean.\nDepartamentuak inkesta batean ikasleei sexua markatzeko eskatzen die: neska, mutil, bertze aukera batzuk. Oraingoan ere Ana Beltran PPkoak bota du perla, ornitorrinko ere izan litezkeela Nafarroako ume eta gaztetxoak... [+]\n2019-03-08 | ARGIA\nGaraipena Angelun: Leclerc supermerkatuak iragarki matxistak erretiratu behar izan ditu ekintza zuzenaren ondorioz\nEguneko haserre iturrietako bat izan da. Angeluko E. Leclerc supermerkatuak Martxoaren 8a baliatu du makillaje, arropa eta garbiketa produktuetan beheraldiak iragartzeko. Sarean haserrea eragin du. Ikusi bideoak albistean.\n2019-03-07 | Gaizka Izagirre\n“Emakumezko protagonistak pantaila txikian”. Bai, zoritxarrez era honetako zerrendak osatzera behartua sentitzen naiz, ikusle orori lana erraztu eta pertsonaia bikain hauek merezi duten erakusleihoan kokatuz, ikusteko gonbitea luzatzeko.\n2019-03-07 | Jon Torner Zabala\nAdolescents.cat webgunean topatu dugu “Sekula ikusi dituzun bost marrazki bizidun matxistenak” zerrenda. Eta, hara non, lehenbiziko biak euskaraz ere eman/ematen ditu ETBk. Besteak ere, aski ezagunak dira gurean.\n2019-03-06 | Berria.eus\n'Euskaltzaletasuna eta feminismoa: zer ikasi, hura elikatu' ikastaroaren bigarren saioa. Aizpea Otaegi Mitxelena (Elhuyar aholkularitza) eta Jaime Altuna Ramirez (Gizarte antropologoa) gidatutako saioa. Antolatzaileak: UEU Gabriel Aresti Euskaltegia, Bilboko Kafe Antzokia eta Jakin aldizkaria.\nMadrilek apustu etxeen iragarkiak debekatu ditu telebista eta irrati autonomikoetan\nSaldiasek bakarrik ez, guztiek egiten dute tranpa hemen\n27 greba eguneko txanda berri bat deitu du ELAk Gipuzkoako zahar-etxeetan


Maitasuna ez den guztia | Iritzia | Berria\nMaitasuna ez den guztia\nJoan den mende amaieran, birus beldurgarrienak informatikoak zirenean, bazen bat, Ostiral-13 izenekoa, hain zuzen ere egun horietan, hileko 13 ziren ostiraletan, erasotzen ziena munduko ordenagailuei. Horren antibirusa aurkitu zutenean, zorroztasun handiaz, Larunbat-14 jarri zioten izena. Irakasbidea ere bazen. Onerako edo txarrerako guztiak du bere biharamuna. Bazen beste txiste bat, formula berekoa: «Barkatu eragozten badio berorri, Placido Domingo da?», «Ez, astelehen puta da». Itzulita, okerragoa da. Bi adibide hauetaz gogoratu naiz gaurko eguna, maiteminduen egunaren ostekoa, nolabait ospatu beharko genukeela bururatzean. Amodioaren kontzeptua aldatu da, zabaldu da, ezeztatu da, deseraiki eta berreraiki da, ironizatu da, baina hainbat ospakizunek berdin jarraitzen duela pentsaraz dezakete. Voxeko prentsa arduradunak dagoeneko ezabatu duen mezu batean galdetu zuen homosexualek zergatik ospatzen zuten San Balentin, «haiena ez baita maitasuna, bizioa baizik». Terminologia aldaketaren batekin, gutxi gorabehera ados egon ninteke. Berez, maitasunaren eguna ospatu ondoren, proposatuko nuke maitasunean kabitzen ez den beste guztiaren eguna (bizioarena, Voxeko hitzetan) ospatzeko gaur.


Intxorta 1937 Kultur Elkartea Homenaje a los gudaris bergareses Andrés Egaña e Inaxio Ernabide - Intxorta 1937 Kultur Elkartea\nHomenaje a los gudaris bergareses Andrés Egaña e Inaxio Ernabide\n13 julio 2017 Publicado en/Argitaratuta: 2015 Comentarios cerrados/Iruzkin itxiak\nComentarios cerrados/Iruzkin itxiak .\nOrriaren garalea: Urkan digital S.L. Bergara (Guipuzcoa). Gune honetan erregistraturiko logo eta marka guztiak beren jabeenak direlarik. Aipamenak, irudiak zein bideoak Intxorta 1937 kultur elkartearen jabegokoak dira, gainontzekoa WEB (c) 2013, gunekoa zeina WordPress rekin sortea izan zen.intxorta@intxorta.org


HIRU HITZEKIN EGINDAKO IPUINA | //ShEiLa//\nHIRU HITZEKIN EGINDAKO IPUINA\nmarzo 8, 2007 at 10:53 am\t(euskera)\nIpuin bat idatzi behar dudala esan dit nire euskerako irakaslea. Ez dakit nola hasi, burlan daukat istorio bat baina ez dakit zein hasiera eman. Ideiak argitzeko gelditu naiz segundu batzuetan .\n(Mikel ez zekien nork zen bere aitak, ez zekien ezer beraz. Egun batean bere amaren logelan mutil gazte baten argazkia ikusi zuen)\nBeno istorioa badauka hasiera bat, ez dakit oso ondo nola segitu, eta amaitu nahi dut lehen baino lehen. Ipuinak idaztea ez zait gustatzen.\n(Mikelen amak lanean zegoen, eta estera ailegatu bezain pronto, bere semea ikusi zuen argazki horrekin. Mikel galdetu zion ia nor zen mutil horrek, bere ama pixka bat apuratuta erantzun zion istorio oso luze bat zela, baina azken finean Soriano lagun bat zela)\nPausa bat egin dut, nire gelako lagunei begiratu ditut, ematen duenez, Deneb daukate bere istorioa burlan, ardua begiratu dut, oraindik dauka denbora amaitzeko.\n(Udako oporrak ailegatu ziren eta Mikel eta amak ez zekiten non emango zituzten. Mikelek proposatu zion Soriara joatea eta horrela lagun berezi hori ezagutu, gainera Sorian izekoak zeukan, amak esan zion ez zekiela , zeren berarekin hitz egin beharko zuela)\nEgun ederra dago, eskolatik irten nahi nuke, baina hemen egon behar naiz bitararte.\n(Bere lagunari ez zion importa esan zion, eta biekin hitz egin behar zuela esan zion. Mikel sorprenditu zen, zeren suposatzen zen mutil horrek bakarrik bere amak ezagutzen zuela.)\nEgarri naiz, baina 20tara arte ez da klñasea amaitzen, eta nekatuta nago ya.\n(Abuztuaren 8an Soriara joan ziren, izugarrizko herri polita iruditu zitzain Mikeli, zuhaitz ederrak zuen eta gauza bitxiekin, denak ezberdinak ziren. Amaren laguna Kepa zen. Oso ondo portatzen zen Mikelekineta sentimendu berezia zeuden euren artean.)\nOraindik 10 minutu falta dira amaitezina egiten ari zait, zeren ez zait batere gustatzen istorioa, baina segituko dut.\n(Egun batean, Kepak esan zion Mikeli, hitz egin behar zuela berarekin, bere aita zela esan zion, explikazio ugari eman zion, baina Mikeli gehien impaktatu ziona izan zen, bere “aitak” ezin izan zuela bera eta amarekin Bilbon geratu, zeren Mikel jaio ondoren, bere aitak Rafa, txarto ipini zen, eta Soriara joan zela )\nez nago oso pozik ipuin honekin, ez zait asko gustatzen baina beno, segituko dut.\n(orduan, Kepak erakutsi zion zuhaitz bat, zuhaitza oso zaharra iruditzen zen eta bere aitak esan zion zuhaitz hori bere aititea zela:\n-Mikel, hau zure aitite Rafa da, egun guztiak berarekin etortzen naiz hitz egitera, eskutitz bat idatzi nizun duela urte batzuk baina ez nintzen ausartu hau guztia idatziz esaten, horrexegaitik itzaro nuen, hau guztia kontatzeko.\nMikel oso impaktatuta geratu zen, ez zuen ezta imaginatzen hau guztia, Orduan ikusi zuen dena egia zela bere aititea hitz egiterakoan:\n-Mikel, ni naiz, Rafa, hau guztia oso arraroa iruditzen zaizu ezta? Ipuin bat dirudi…\nMikel jarraitu zuen aititearekin hitz egiten eta amari kontatu zion dena.\nUrteak pasa eta gero Mikel eta bere amak Sorian erosi zuten etxe bat asteburuak pasatzeko han, zeren Rafak gauza oso interesgarri zeukan kontatzeko)\nBuf amaitu dut, ordua zen… espero dut hau ez egitea berriro, azpertzen nau ipuinak idaztea.


Olatz Arrizabalaga: "Eskupilota ez dela soilik mutilen kirola erakusten gabiltza" - Busturialdeko Hitza : Busturialdeko Hitza\nOlatz Arrizabalaga: "Eskupilota ez dela soilik mutilen kirola erakusten gabiltza"\nLau t´erdiko Lehen mailako txapeldunordea da Olatz Arrizabalaga. Patri Espinar usansolotarraren aurka galdu zuen Emakume Master Cup txapelketako finala pilotari gernikarrak, eta txapelketan zehar burututako lana omentzeko harrera egin zion Gernika-Lumoko Udalbatzak atzo iluntzean. “Oso harro sentitzen gara egindako lanagaz, jarraitu gozatzen eta helduko da garaipena”, esan zion Jose Mari Gorroño Gernika-Lumoko alkateak Arrizabalagari. Pilotariak udalbatzak egindako harrera eskertu zuen, eta pilotan jokatzen jarraitzeko ilusioagaz dagoela onartu zuen: “Emakume pilotariak orain arte itzalean egon gara. Gustatzen zaigulako jokatu izan dugu, trukean ezer jaso gabe. Azken urteetan, baina, laguntzen dabilen jendea badagoela ikusi dugu, eta horrelako omenaldiak jasotzea eskertzekoa da”.\nArrizabalaga eta Gorron?o Gernika-Lumoko udaletxean.\nAurten lehen aldiz parte hartu du lau t´erdiko txapelketan gernikarrak, eta lan bikaina eginda heldu zen final handira; 22-9 galdu zuen Espinarren aurka. Txapelketa ederra jokatu zuen, baina, Gurea pilotalekuan lehiatutako finalean urduritasunak “traizionatu” egin ziola aitortu zuen Arrizabalagak atzoko harrera ekitaldian: “Esperientzia asko daukan pilotaria da Espinar, eta nire lau t´erdiko lehenengo finala izan zen domekakoa. Aste osoan ibili nintzen partiduan pentsatzen, eta frontoira atera aurretik ere oso urduri egon nintzen”. Finalari “itxura” emateko gogoagaz atera zen, baina bi akats egin ondoren, arreta galdu eta ezin izan zuela ezer gehiago egin dio pilotariak: “Finalean nire maila erakutsi ez izanak amorrua ematen dit. Hurrengoan izan beharko da”. Binaka jolastera ohituta dago Arrizabalaga, baina bakarka arituta ere txapelketako finalera iristea lortu zuen. Lehenengo fasera “nahiko urduri” heldu zen arren, partiduak irabazita sentsazio onak hartu, eta egindako lanagaz “pozik” dagoela onartu du: ” Final aurretik txapelketa oso ona jokatu nuen. Azken partidako desilusio hori oraindik daukadan arren, jarraitzeko ilusio handia daukat. Nahiko pozik nago egindako lanagaz”. Orain, andrazkoen larru-paletako I. Bizkaia Torneoa ari da jokatzen Arrizabalaga; Leire Etxaniz etxebarriatarrarekin bikotean. “Frontoietan gabiltzan neskak denetara apuntatzen gara. Goma-paletan aritu gara orain arte, eta larru-paletako kirola guztiz desberdina da”, aitortu zuen Arrizabalagak, finalera heltzeko “gogotsu” dagoela gehituz. Aukera gehiago, orain. Lehen mailako pilotaria da, eta pilotan jokatzen hasi gura duten neska gazteen erreferente bihurtzeko bidean dago Arrizabalaga. Etorkizun oparoa dauka aurretik, eta gaztetan aukera asko izan ez dituela dion arren, hainbat txapelketa eskuratu ditu. “Orain gutxira arte neska pilotariek ez geneuzkan gaur egun ditugun beste aukera edukitzen. Orain, eskupilotan, zestan edota palan gorenera hel gaitezke“, azaldu du Arrizabalagak. Gainera, txapeldun izatera iritsi ezean, “gozatzeko” aukera daukatela dio: “Lehen Bizkaia osoan ni nintzen eskupilotan aritzen zen neska bakarra, eta ez geneukan neska pilotarien harteko harreman askorik”. Hala, baina, errealitatea bestelakoa da, eta Bizkaian neska pilotarien talde handia sortu da. 92 neskak parte hartu Emakume Master Cupeko lau t´erdiko txapelketan, eta gernikarrak “kasualitatez” eman zuela izena aitortu du. “Ez nuen pentsatzen hainbeste neskak jokatzen genuela eskupilotan. Binakako lehenengo txapelketan 70-80 neska egon ginen, eta harrituta geratu nintzen”. Aurten, lau t´erdikora 92 neska apuntatu izana ikaragarria iruditzen zaio. Gainera, Bartzelonatik eta Mexikotik hurbildutako neskek ere parte hartu dutela gogorarazi du. “Pozgarria da. Eskupilota ez dela mutilen kirola soilik erakusten gabiltza. Neskek ere ikuskizuna eman ahal dugula erakutsi dugu”, dio gazte pilotariak. Eskupilota kirol “oso polita” dela deritzo gernikarrak, eta gaur egun jokatzen ari diren neskak “erreferenteak” izan behar direla uste du. Horretarako, komunikabideen lana ezinbestekoa dela dio: “Erreferente izateko ezinbestekoa da komunikabideen lana, etorkizunean pilotan jokatu nahi duten neskek erreferenteak behar dituztelako. Nabaritzen da komunikabideen eragina, lau izatetik frontoiak betetzera igaro gara”. Hala, emakumezkoen kirola bultzatzen jarraitu gura du Arrizabalagak: “Asko dugu ikasteko, baina frontoiak beteta ikustea pozgarria da”.


Zamalanetarako beste gune bat egokitu du Eako Udalak - Busturialdeko Hitza : Busturialdeko Hitza\nUdan ibilgailuen zirkulazioa arautzeko Eako Udalak hartutako erabakien ondorioz, Eako herrigune historikoan langileek izan dezaketen eragozpenak arintzeko asmoz, zamalanetarako eta zerbitzu ezberdinak eskaintzen dituztenen kotxe industrialentzako guneak egokitu ditu.\nAboitiz eta Kortazar plazan zamalanetarako gunea ezarri dute. Horrez gain, Jesusen plaza eremuan eta Aritza Kaletik eskoletara doan eremuan, jarduera profesional bati lotutako ibilgailuak aparkatzeko espazio publiko bat jarri dute. Baina, zenbait muga edota baldintzak jarrri dituzte. Lan-jarduerarekin lotutako erabilera esklusiboa izan beharko da, eta jarduera horiek 08:00etatik 20:00ak arte egin daitezke. Gunea zerbitzu ezberdinak eskaintzen dituztenen lan autoentzako da (iturgintza, pintoreak, udal zerbitzuak…), eta enpresa bakoitzak gehienez ibilgailu bat aparkatzeko baimena dauka.\nBestalde, udaletxe atzeko egoiliarrentzako parkingean, motorrentzako gunea egokitu du udalak, Ean erroldatuta dauden eta zirkulazio zerga Ean ordaintzen duten motor jabeentzat.


Musikari hasi berrientzat “Egin Leku!” deialdia, Gasteizen - Nontzeberri\nHasiera/MUSIKA/Musikari hasi berrientzat “Egin Leku!” deialdia, Gasteizen\nUdako programazioaren baitan, Oihaneder Euskararen Etxeak musikari hasi berrientzat Egin Leku! deialdia jarri du martxan. Urtean zehar Falerina tabernan, igande arratsaldetan, beren musika jotzeko aukera eskainiko du deialdi horrek. Proposamenak bidaltzeko epea uztailaren 27ra arte egongo da zabalik.\nProposamenak formatu txikikoak izan beharko dira: bakarka, edo gehienez beste bi musikarik lagunduta, eta diskorik grabatu gabeko musikariei zuzenduta dago. Edozein estilotako musika onartuko da, baina kantuen hitzak gutxienez %75 euskaraz izan beharko dira. Horrez gain, emanaldi osoko komunikazio hizkuntza euskara izango da, baita aldez aurreko produkzio harremanetako hizkuntza ere.\nIzena emateko, Oihaneder Euskararen Etxearen webgunean jarriko den imprimakia bete beharko da, eta bideoan (mp4) edo digitalean (mp3) grabatutako hiru kanta bidali beharko dira formularioarekin batera.\nUztailaren 31n jakinaraziko dira aukeratutako proposamenak zeintzuk diren. Epaimahaiak kantuen orijinaltasuna, kalitatea eta euskararen erabilera baloratuko ditu. Aukeratutako proposamenekin, urte osoko kontzertuen egutegia zehaztuko da. Irailean izango da lehen kontzertua.


“Ekitaldiak bi helburu ditu: euskararekiko sentsibilizazioa eta finantzazio iturri bat izatea” - Mondraberri\nTestua eta argazkia: Gontzal Landa Herbias / 2013-ko irailak 19, osteguna\nArrasate Euskaldun Dezagun elkarte ezaguna ekonomikoki estu dabil. Bertako lehendakariarekin elkarrizketa egin dugu:\n- AED-k Arrasaterentzat zer suposatu du, zer suposatzen du eta zer suposatuko du?\n- Arrasaten bizi izan den jendeak badaki AED elkarteak zein bilakaera izan duen. Hasiera batean bolondres talde bat elkartu zen, eta ikusi zuen Arrasaten euskararen egoera ez zela ona. Gerraostean etorkin asko etorri ziren denbora laburrean, kooperatibak bultzatzera, lan handia zegoen, eta orduan euskararen eta gazteleraren arteko oreka puskatu zen. Etorkin horiez gain, euskaldun asko ere etorri ziren, eta giro horretan sortu zen Arrasate Euskaldun Dezagun elkartea.\nNon eragin aztertu zen, eta horrela sortu ziren komunikabideen inguruko lantaldeak, gazteen inguruko lantaldeak eta emakume lantaldeak. Horiek denborarekin ondorio handiak izan dituzte:\nGoiena Taldea, lehenengo Arrasate Press, ondoren ere Arrasate Telebista, eta horien ondorengo Goiena sortu zen; Gazteenen aisialdian euskararekiko sentsibilitatea handitzeko Txatxilipurdi sortu zen; emakumeen integraziorako eta euskalduntzerako Ekin Emakumeak elkartea sortu zen.\nGuzti hauek eragin handia izan dute, eta agian ondorio ikusgarriena eta handiena izan duena komunikabideen alorra izan da.\nHistorikoki konparatuz, gauza batzuetan euskarak aurrera egin du, adibidez euskalduntze maila ikastoletan, alfabetatze maila, ez dute zerikusirik ordukoekin, baina euskararen kaleko erabilerari ez diogu etekinik atera, alfabetatze maila kontuan hartuta.\nGaur egungo eta etorkizunera begira erronkarik nagusiena horixe da: Alfabetatze maila baino erabilera maila handitzea.\n- Zeintzuk dira AEDren jarduerak oro har?\n- Arrasate Euskaldun Dezagun elkartearen ekintza garrantzitsuenak (nahiz eta garrantziarena erlatiboa den ikuspuntuaren arabera) edo esanguratsuenak dira:\nSanjuanetako Dragoi Jana, historikoki egin dena, baina dudak dauzkagu zenbaterainokoa den eraginkorra; “Buah txabal!” antzezlana, gazteek euskararekiko duten jarrerari buruzko satira dena, hausnarketa egitera bultzatzen duena, eta oihartzun handia lortu duena, arrakastatsua; baita literatur lehiaketak, Literaturjauziak, Jokin Zaitegi Beka,…\n- Zenbat bazkide ditu egun AEDk?\n- Gaur egun 700 inguru gara, azken urteetan beheranzko joera izan delarik. Hala ere, orain urte bi bazkidetze-kanpaina bat egin genuen, eta bazkide kopurua pixka bat igo zen. Garai batean ia 1.000 bazkide izan genituen. Orduko zenbait bazkide lan-kontuengatik edo beste arrazoi batzuengatik kanpora bizitzera joan dira, eta bazkide izateari utzi diote.\n- Badago oraindik bazkide egiteko aukera?\n- Bai, dudarik gabe. Bazkide izatea norberak hausnartu beharreko zerbait da. Nik uste, norbaitek Arrasateko euskararekiko kezka badauka eta indarra egin nahi badu, modu asko daude eta horietako bat da gure bazkide egitea, guri ordezkaritza bat ematea.\nBaina nik uste dut, AEDko lehendakari bezala, are garrantzitsuago dela jendeak bere inguruan euskararekiko sentsibilizazio hori aktiboki zabaltzea. Guk orain murrizketaren ondorioz, ez dugu jendea mugiarazteko lehen geneukan ahalmena (orduan ere mugak genituen arren). Gainera, egungo gizartean jendea gutxiago mugitzen da, mugitzen dena asko mugitzen da, baina oro har aktibismo hori gainbeheran dago. Beraz, bazkide izan bai, baina batez ere eragin ingurunean.\n- Zein da orokorrean AEDren egoera ekonomikoa?\n- AEDk baditu 30 urte eta abantailetako bat da bazkideek asko lagundu dutela, eta ekarpen ekonomikoak fondo batean gorde dira. Horri esker, AEDren egungo egoera oraindik nahiko osasuntsua da. Baina azken urteetan izandako gorabeherekin fondoa murrizten joan da. AED ekonomikoki ez dago gaizki, baina orain direla hiruzpalau urterekin alderatuz, gero eta estuago gabiltza. Kontuan hartu behar da fondo hori ez dela soilik une estuetarako: Proiektu berriak abian jartzeko ere balio du, adibidez lehen aipatutako Goiena, Arrasate Press,… abiarazteko inbertsio txiki bat egin behar izan zen.\n- Zelakoa izango da zapatuko ekitaldia?\n- Nahiko xumea izango da, eta bi helburu ditu: batetik, beti bezala, euskararen sentsibilizazioarekiko aktibo izatea, eta bestetik, finantzazio iturri bat izatea. Dohaintza bat egin digu harategi batek, eta haragi ugari prestatuko dugu.\nMugikortasun Astea denez, mugimendu dezente espero da astebururako, eta bertan karpa edo haima bat jarriko dugu. Haragiarekin pintxoak prestatuko ditugu, eta ardoarekin edo sagardoarekin salduko ditugu. Duda barik, herritarrak eta herritarrak ez direnak gonbidatuta daude.\n- Etorkizunari begira, zein asmo, helburu eta erronka ditu AED-k?\n- AEDren erronka nagusiak kalean euskararen erabilera maila igotzea izaten jarraitzen du. Zeren eta erabilera %30 ingurukoa da, nahiz eta ezagutza maila oso altua den. Inkestek halaxe frogatu dute. Inkestak Udalaren eskutik egiten dira, eta kaletik ibiltzen diren eta kaleko solasaldiak entzun dituzten koadrila bat arduratzen da inkesta egiteaz.\n- Beraz, oraingoz badugu AEDren beharra.\n- AEDren beharra ez dakit, baina euskara bultzatzeko beharra bai. Inportantea da norbanakoak esatea “nik euskaraz egingo dut”. AED, gu, horretarako gaude, jendea kontzientziatzeko. Gaur egun nahiko zaila da, jendeak mezu eta informazio mordoa jasotzen dituelako.\nEuskararen erabilera norberaren hautu pertsonala da. Norberak eman behar du pausua, AEDren barruan edo kanpoan, baina euskaraz.\nAED-k saiheskiak prestatuko ditu, herritarren laguntza jasotzeko\n2013-ko irailaren 11n publikatutako albistea\nAgirreurreta harategia Interneten


Izena: Dipyridamole Dipyridamolum\nDipyridamole jatorriz koronarorasshiryayuschego dilates odol bihotza protivostenokardicheskogo antianginal agenteen ontzi gisa proposatu zuten.\nDatu esperimentalak, droga koronarioa bihotza odol dilates, bolumena koronarioak odol fluxuaren tasa handitzen du, oxigenoarekin bihotza muskulu miokardioaren hornidura hobetzen. Hipoxia erresistentzia bihotza muskulu infartua tolerantzia areagotu oxigeno f alta da. Koronarioa droga handietan pobrea zirkulazioa odol-zirkulazioa hobetzen Itsasontziek bidez berme vasculature batean eta bertan ez da odol-zirkulazio k altetutako ontzi ekidin. Under bere eragina erresistentzia periferikoa odol-fluxua guztira erresistentzia mekanikoa guztira itsasontzien bidez egiten delako, batzuk sistemikoa odol-presioa jaisten, garuneko odol-fluxua hobetzen. Vasodilator dipyridamole ekintza mekanismo batean paper garrantzitsua Adenosina heziketan, parte-hartzaileek koronarioa odol-fluxua bihotza odola ontzi haren tasa erregulatzeko autoregulation bat indartzeko jokatzen du. Hausten dituen Adenosina entzima bat-Dipyridamole Adenosina deaminasa inhibitzaile lehiakorra da. Nola koronarorasshiryayushee agente dipyridamole erabilera mugatua da gaur egun. Batzuetan iskemikoaren kronikoak dituzten gaixoen erabiltzen. Dipyridamole ezaugarri garrantzitsu bat plaketak gehitzen inhibitzeko elkarrekin itsastea eta odol odol clots clots eraketa saihesteko odol-en bere gaitasuna dei daiteke. Dirudienez, droga prostacyclin gorputzean eraketa biosintesia estimulatzen eta thromboxanes biologikoki tonua baskularra eta errgulazio erregulazioan parte hartzen duten substantzia aktibo sintesia inhibitzen.\nNagusiki antiagregatsionnoe saihesten plaketen agregazioa tresna ebakuntza tronbosia odol, Miokardioko infartua, cerebrovascular nahasteak Clot eraketa prebentzioa gisa erabiltzen.\nEz dago erreologia dipyridamole odola eta giltzurruna glomerulonephritis giltzurrunetako gaixotasun kronikoak dituzten gaixoen funtzioa baldintza fisikoen ezaugarriak eraginpean hobekuntza froga da.\nDipyridamole azido arakidonikoa bihurtzeko organismo metabolismoan eragiten eta prostacyclin ekoizpena handitzen ontziaren hormetan.\nAntiplatelet dipyridamole inferior ticlopidine, AAS hurbil jarduera On. Hala ere, aspirina baino hobeto jasaten da, ditu ulcerogenic ekintza ez urdaileko ultzerak eragiten.\nAhoz hartu anti-clotting eragile antithrombotic gisa 0,025 egun bat 25 mg 3 aldiz g.\nAs angina tratatzeko ahoz hartu da, ordu sabeleko bateko hutsik bazkariak aurretik 0.025-0.05 g 1-2 pilulak 0,025 g 3 aldiz egunean. Larria gehiago kasuetan, 0,225 g 225 mg-3 0,075 eguneko gramo 3 dosi banatzen pilulak. Tratamendu ikastaroa hilabete batzuk zenbait aste irauten du.\nDipyridamole oro har, ondo toleratzen da. Kasu batzuetan, ez dago epe laburrean aurpegia vasodilator efektuaren gorritzea, bihotza tasa handitu, alergia azala rash dira.\nDipyridamole administratzen intravenously angina erasoak akutua kasu lehenago iradoki bezala, ez da gomendagarria. Ez dago ebidentzia hori odol koronario ontziak "lapurtzen fenomenoa" fluxua birbanaketa ez-uniformea izan ditu bidelagun depresioa EKG ST-segmentu elektrokardiograma, eta horrek odol bihotza ehun hornidura maila ezaugarria murrizketa batekin Angina sintomak izan daiteke.\nDroga arteria koronarioa esklerosante bihotz-hodien gaixotasun, beren lumen jaitsiera bat ezaugarri atherosclerosis aurreratu contraindicated. Parenteral administrazioan ere, digestio inguratuz ezin da azalaren azpian konponbidea sartu baimenduta daiteke ehunen narritadura eragin. Ez luke intravenously administratzen prekollaptoidnyh estatu eta egoera odol-presioa jaitsi egin da eta odol-presioa jaitsi egin da aurretiko kolapso at.\nEzin da beste drogak dipyridamole hauspeatu Xiringa berean nahastuta.\nPills 0,025 eta 0.075 g pilulak. % 0,5 2 0,01 g ml ampoules soluzioa.\nZerrenda B. leku lehor batean.\nCourant persantin, anginal, Antistenokardin, Aprikor, Kardiofluks, Koribon, Corozal, Koroksin, Dilkor, Dirinol, waveguide du, Padikor, Peridamol, angina, Trankokard, Vadinar, Viskor, Trombonin, Parsedil, Penselin.\n2,6-Bis [bis-oksietil b-amino]-4,8-di-N-piperidino-pyrimido 5,4-d pyrimidine.\nYellow kristalinoa hautsa. Uretan disolbagarria da.\nErabili aurretik Dipyridamole , zure medikuari kontsultatu behar duzu. Aplikazio honek argibideak transferentzia free bat eman eta soilik xedea da informazioa eskuratzeko. Informazio gehiagorako, jarri harremanetan fabrikatzaileak oharpenak.\nFenamin Argibideak Produktuaren deskribapena\nDroga deskribapena Keppra gida\nENAP Argibideak Produktuaren deskribapena\nDroga deskribapena Pulsatilla gida


Ibai Portalo, GMHZ Mekatronika Industrialeko ikaslearen testigantza | Mondragon formación profesional\nIbai Portalo, MGEPeko Mekatronika Industrialeko Goi Mailako Heziketa Zizkloko ikaslea da eta Mondragon Goi Eskola Politeknikoan izan duen experientzia gurekin partekatu du:\nDBH bukatzear nengoela ez nekien nire ikasketak nola bideratu; alde batetik, kirol mundua asko gustatzen zitzaidan eta bestetik, industria. Azken honek irteera asko zituela pentsatu nuen baina 8 ordu makina batean egotea oso aspergarria zela iruditzen zitzaidan, horregatik mantenimenduko erdi zikloa egitea aukeratu nuen. Hau egiten nenbilela asko gustatzen hasi zitzaidan eta bukatzerakoan ziklo honen jarraipena egitea pentsatu nuen, erdi mailako zikloa motz gelditu zitzaidalako, horregatik gaur egun egiten nagoen goi mailako zikloa aukeratu nuen, mekatronika industriala hain zuzen.\nBi aukera nituen buruan; Bergaran edo Arrasaten egitea, horregatik ate irekietara joatea erabaki nuen, ikusteko ea bi aukera horietatik zeinek erakarriko eta zeinekin ikas nezakeen gehien ikasgai eta gaitasunen arabera. MGEP oso aukera ona zela iruditu zitzaidan tailerrak, ikasgaiak… oso interesgarritzat ikusi nituen (zer materialekin lan egin behar nuen, baliabideak bereziki), eta horrek baldintzatu zuen nire erabakia.\nETHAZI metodologian hainbat proiektu ezberdin egin ditugu, mekanikoak (erreduktora baten muntai- desmuntai, elektrikoak (latak txikitzen duen makina baten kuadro elektrikoa, automatizatu eta pantaila bat programatu)…. Eta bukatzeko ikasgai guztiak batzen dituen erronka bat ikasitako guztia frogan jartzeko (linea automatizatu bat fresaren desmuntaia eta muntaia burutuz, koadro elektrikoa berrituz, fresa automatizatuz eta pantaila bat ezarriz, errobot baten programa burutu, zinta garraiatzaile baten diseinua burutu eta honen muntaketa egin…)\nEgia esanda proiektuak oso interesgarriak direla iruditu zitzaidan. Hori bai, diseinatutako gauza asko papelean landu ditugu eta oso interesgarria izango zen gauza hauek praktikara eramatea. Hala eta ere, honek ez du kentzen proiektu hauekin asko ikasten dela eta oso entretenigarriak direla.\nDUAL formazioa espero nuen bezala izaten ari da. Eskolan ikasitakoa frogan jartzen ari naiz eta gainera ezagutzen ez nituen lanak egiten ari naiz, beraz, experientzia berriak ditut, muntaietan, errore ezberdinak identifikatzen eta elementuetan.\nOso pozik nago taldearekin, kontutan hartzen didate eta edozein lan motetan laguntzen uzten didate. Edozein lan egiterakoan suertatzen zitzaizkidan dudekin ere laguntza daukat. Honek guztiak, arazo bat konpontzerako orduan, ze prozedimendu eta teknika erabili behar dudan ulertzen lagundu dit.\nFormazio DUAL-a oso interesgarria dela uste dut. Bigarren etapa honetan, ezagutza eta esperientzia gehiagorekin, lan askotan autonomiaz jokatzea lortu dut. Adibidez, matxurak konpontzean, eta honek, momentuan sortzen diren matxurak aurrera eramaten laguntzen dit. Gainera, periodo honetan zehar, matxura ezberdinak agertu dira, beraz, ikasten jarritzen dut eta honela nire ezagutza handitzen. Honek, nire lana entretenigarria egiten du.\nLan taldearen aldetik, nigan daukaten konfiantza handitzen joan da eta horrek gustora egotea sentiarazten nau. Gainera, matxurak nire kabuz konpontzera bultzatzen naute, gehiago ikasiz. Epiak makina espendedora batek ematen du eta zerbaiten beharra izanez gero nire lankideek errazten didate.\nZe lan motak egin dituzu?\nNire postua mantenimendu langile bezala da eta nire ustez lan garrantzitsua da makinak nahiko zaharrak dira eta inzidetzia dexente edukitzen dute eta gure lana hauek martxan gartzea da.\nEnpresan, ikasitako zikloarekin bat datorren lanak egin ditut beraz ikasitako guztia proban jarri dut, desmuntaia eta muntaia metodo ezberdinak, sistema mekaniko ezberdinen funtzionamendua, elementu elektriko eta mekaniko ezberdinen funtzionamendua…. Ortaz aparte enpresa baten funtzionamendua ere ikasi dut. Zikloan emandako materia ia guztia enpresan ere ikasi dut kenduta gauza txiki batzuk, hidraulika proportzinala eta matlab zerbait esateagatik. Hortaz gain errodamenduen muntaketa, bariadorearen programazioa, erreduktoreen desmuntaia, motor elektrikoak, kuadro elektrikoak, plc programak…. Gauza hauek guztiak bai egin ditut eta gainera eskolan ikusi ez duda gauza batzuk ere, erregela elektronikoak, hidraulikako elementu batzuk (presio multiplikadora adibidez)…\nLan esperientzia hau oso ona izan da, gainera enpresa honetan erdi mailako zikloko praktikak egin nituen eta oso interesgarria iruditu zitzaidanez aurten ere egia nahi nuen. Gainera ni nuen ideia guztiz bete da.\nHurrengo kurtsora begira ikasten jarraitzea erabaki dut horrela formazio hobea edukiko dut. Nire ideia ingeniaritza mekatronikoa egitea da eta horrela ikasitako guztian beste maila handiago bat lortzeko.\nDual formakuntza egiten eduki dudan esperientzia oso ona izan da, ez dut inongo arazorik eduki ikasketekin ezta lanarekin, ez zait hain gogorra iruditu baina egia da lana egin behar dela dena ondo ateratzeko. Guztiz gomendagarria dela esango nuke, ikasten ari zaren bitartean lanean gauza hauek ikusten dituzulako eta askoz argiago gelditzen zaizu dena. Beraz, ikasketak aurrera eramateko ere ona da.\nKategoriak DUAL hezkuntza programaGoi Mailako Heziketa ZikloakMekatronika IndustrialaMondragon Goi Eskola Politeknikoa


“Orain arte egindako ibilbidea errepasatu eta etorkizunerako erronkak definitzen saiatu gara” | Etxepare Euskal Institutua\n“Orain arte egindako ibilbidea errepasatu eta etorkizunerako erronkak definitzen saiatu gara”\n“Badago zer hobetua, baina lan handia egin da eta sumatzen da”. Alemaniako euskara eta irakasleen lehen topaketaren ebaluazio positiboa egin du Maddalen Subijana Freie Universität-eko irakurleak. Berlinen egin dute ‘Etxepare Euskal Institutuak eta euskal etxeen sareak Alemanian dituen euskara irakurleen eta irakasleen I. topaketa’. Testuinguru germanofonoan aritzen diren irakasleen topagune horretan hausnartu dute orain arte egindako bideaz, eta etorkizuneko erronkak eta helburuak zehazteko mahai inguru eta solasaldiak egin dituzte.\nEtxepare Euskal Institutuak lau irakurletza ditu Alemanian (Universität Konstanz, Universität Leipzig, Goethe-Universität Frankfurt am Main eta Freie Universität Berlin-en), eta horietako irakasleak elkartu dira topaketan.\nFreie Universität-en, euskararen didaktikan esperientzia luzea duten hizlari eta adituek ‘Hizkuntza eta kultura gutxituak Alemaniako unibertsitateetan’ solasaldia egin eta irakurletzen erradiografiak ere osatu zituzten: “orain arte egindako ibilbidea errepasatu eta etorkizunerako erronkak zeintzuk diren definitzen saiatu gara”, esan du Subijanak. Haiekin batera izan ziren katalan eta galegozko irakurletzetako irakasleak.\nIrakurleen lana sendotu eta, aldi berean, arintzeko zenbait tresnaren beharra antzeman dute topaketetan, orain lantzen hasiko direnak. Batetik, irakurleentzako ‘starter kit’ modukoa izango dena sortuko dute. Hau da, “hasi berriarentzako materiala, transmisioa errazagoa izan dadin. Etena egoten da maiz irakasle baten eta hurrengoaren artean”, azaldu du Subijanak, eta hori ekidin nahi dute. Lan berrian nola jarri martxan azalduko duen materiala izango da, beraz.\nIldo beretik jarraituz, ondorioztatu dute lehenengo asteetarako lanerako materiala prest uztea beharrezkoa dela. Hasierako denbora horretan eskainitako laguntzan sakontzea, hain zuzen.\nBestalde, ‘Euskararen irakaskuntza testuinguru germanofonoan’ mahai-inguruan parte hartu dute Petra Elser, Lourdes Izagirre, Unai Lauzirika eta Jonan Lekuek Mehringhoff antzokian. Irakurletza eta euskal etxeetatik igarotakoak dira denak. Izan ere, Alemanian, Unibertsitate horietatik kanpo, baina, badago euskara ikasteko aukera, hala nola Berlingo Euskal Etxean edo Volkshochschule eskolan.\nHorrela, beraien esperientzien berri eman zieten bertaratutakoei. Gainera, heldutan euskara ikasitakoa den Petra Elser alemaniar itzultzaileak ikaslearen ikuspegia ere jarri zuen mahai gainean.\nLehenengo topaketa honetan hausnartutako eta ondorioztatutakoekin pozik agertu da Subijana. “Funtsezkoa iruditzen zait aldian behin topaketak egitea. Antzeko erronkak ditugu irakurle guztiok, eta uste dut elkar ezagutzen badugu, saretzen bagara, errazago aurre egin diezaiekegula”, ondorioztatu du.


Mutualiak 164 milioi euro bideratu zituen Euskadiko prestazioak ordaintzeko\nPrestazioren bat jaso zuten pertsonen gogobetetze-indizea 8,5ekoa izan zen, 10etik.\nMutualiak, batez beste, 12,11 baja-egun ordaindu zituen, babestutako langile bakoitzeko.\nDonostia, 2019ko uztailaren 29a\nMutualiak, Gizarte Segurantzarekin lankidetza duen 2. mutualitateak, Ohiko Batzar Nagusi Orokorra egin du, eta, bertan, 2018ko ekitaldiko ekonomia-balantzea eta jarduera onetsi dira. 15,6 milioi euroko emaitza lortu da, eta kuoten sarrerak 301,9 milioi eurokoak izan dira. Prestazioengatiko guztizko gastuari begira, 174,5 milioi eurokoa izan da, eta, horietatik, 164 milioi eman zaizkie EAEko langileei. Horrez gainera, 2018ko ekitaldian zehar, 1,15 milioi euro bideratu zituen premia bereziko egoeran zeuden pertsonei laguntza emateko.\n2018ko ekitaldian, nabarmen egin dute gora gertakizun arruntagatiko prestazioek, eta horrek lotura zuzena du bajen hazkundearekin, zeina arriskuan jartzen ari den mutualitateen sektorearen bideragarritasuna. Ildo horretatik, Mutualiaren presidente Urtsa Erraztik honako hau nabarmendu du bere esku-hartzean: “ideia ona izango litzateke mutualitateek modu hedatu eta sakonean parte hartzea gure sektorearen etorkizuna definitzeko orduan”. Bestalde, Mutualiaren zuzendari kudeatzaile Ignacio Lekunberrik honako hau adierazi du: “Mutualiak gizartean zilegitasun handiagoa izatera bideratu behar dugu estrategia”.\nMutualiaren Pakea klinikako areto nagusian egindako Ohiko Batzar Nagusia amaitutakoan, “Mutualiak honekin egindako elkarrizketak: …” izeneko saio bat egin da. Bertan, ADEGIren idazkari nagusi José Miguel Ayerzak Euskal Herriko Laneko eta Gizarte Segurantzako Ikuskatzailetzako lurralde-zuzendari Carlos Emilio García Martín hitz egin du, eta honako hau nabarmendu du: “Gizarte Segurantzarekiko iruzurraren kontrako borroka lehentasuna izaten jarraituko du ikuskatzailetza-sistemarentzat, bereziki lanaldi handiagoak, zenbait sektoretan gutxiago kotizatzea eta autonomo faltsuak ezkutatzen dituzten lanaldi partzialeko kontratuei dagokienez; arreta berezia eskainiko zaie plataforma digitalen bidez lan egiteko modu berriei”.\nBeste urte batez, Batzar Nagusiak ingurumen-neurriak jaso ditu bere diseinu eta antolaketan, Erronka Garbia metodologiari jarraikiz; hain zuzen ere, prozedura horrek ingurumenaren gaineko inpaktu negatiboak minimizatzea ahalbidetzen du, ekitaldiak egiteari dagokionez.


"Zaintza-lanen demokratizaziorantz" hitzaldia emango dute gaur, 18:30ean Portaleko areto nagusian - etakitto.eus\n“Zaintza-lanen demokratizaziorantz” hitzaldia emango dute gaur, 18:30ean Portaleko areto nagusian\nEibarko Martxoaren 8ko lantaldeak (…eta kitto! Euskara Elkartea, Arrate Kultur Elkartea eta Berdintasun Zerbitzua-Andretxea) antolatuta, gaur 18:30ean “Zaintza-lanen demokratizaziorantz” hitzaldia egingo da Portalean, areto nagusian.\nHorrez gain, eguaztenean “Koronbirusarekin ere bidea egiten badakigu” tailerra egingo da, Portalean, 18:30ean. Parte hartzeko, aurretik izena eman beharko da 688 85 34 40 edo 943 54 39 38 telefono zenbakietara deituta edo andretxea@eibar.eus helbidera mezua bidalita.\nEta martxoaren 30era arte “Emakume asmatzaileak” eta “Itsaspeko bihotzak” erakusketak ikustera joan daiteke, Portaleko erakusketa aretoan, martitzenetik domekara, 18:30etik 20:30era.\n« Iraunkortasun Faktorearen kontra protesta egiteko manifestazioa hasiko da gaur 12:00etan Untzagan ‘Gipuzkoa herriz herri’ ezagutu du bizikletan Mikel Lizarraldek »


Ipurbeltz (1977-2008) | komikeri\nEuskal Herriko komiki aldizkari beteranoena izan zena, hogeita hamahiru urtez hilabetero Erein argitaletxearen eskutik plazaratu zen, zehazki 1977. urtetik 2008. urterarte. “Euskarazko komiki bat sortzeko ideia ikastolen mundutik etorri zen, ikastolak euskaraz irakurtzeko gogoa bultzatuko zuen zerbaiten bila baitzebiltzan” zioen Jose Lizundiak, 1976-1999 bitartean Erein Argitaletxeko zuzendaria izan zenak. Ume eta gaztetxoei zuzendutako aldizkariak etapa desberdinak igaro zituen. Julen Lizundia, Anjel Lertxundi , Antton Olariaga eta Jon Zabaleta ibili ziren hasiera batean aldizkariari itxura ematen.\nBaina konpondu beharreko lehengo arazoa, arazo ekonomikoa izan zen. Euskaldunok hainbatetan erabili dugun eredurari jarraituz aldizkariaren harpidetza bultzatu zen. Eginkizun horretan ibili ziran Asentxio Ondarzabal eta Inazio Albixu burubelarri.\nHizkuntza erabilgarria eta erabilia izan zedin Ipurbeltzek bere ibilbidean mantendu zuen arduretako bat izan zen. Adibidez hikako hizkera bizia ezarriz zenbait pertsonaiari, edo euskal onomatopeiak jatorrak erabiliz, edo eguneroko egoera errealak erakutsiz… euskara jolas hizkuntza ere bazela agerian utzirik.\nHasiera batean erabateko komikia izan bazen, geroago eskola giroari begiratzen hasi zen, batez ere haur txikien esparrura. Azkenean 2008ko ekainean eten zen Ipurbeltzen bidea behin betirako (aurretik Xirrixta eta Nanai aldizkariena eten zen bezala). Bukatu zen Ipurbeltz eta bai umeek eta bai Euskal Herriko hainbat gidoilari edo marrazkilari sentitu zuten haren galera.


2015eko azaroaren 17an, Hezkuntza, Hizkuntza Politika eta Kulturako sailburuak emandako Aginduaren bitartez, arautu egin ziren ondoko diru-laguntzeei buruzko arauak: 2015-2016 ikasturtean ikasleen nazioarte mailako mugikortasuneko programak izanik Euskal Autonomia Erkidegoan kokatuta dauden unibertsitateentzako eta goi-mailako arte eta kirol irakaskuntzen ikastetxeentzako diru-laguntzak (2015eko azaroaren 26ko EHAA, 226. zk.).\nEranskineko 8. artikuluan esleipen-prozedura zehazten da; eta bertan honako hau ezartzen da: deialdia egiteko aginduan ezarritako betekizunak konplituz gero, eskabide guztiei emango zaie diru-laguntza.\nAipatu aginduaren eranskineko 2. artikuluan xedatzen denez, aurrekontu-zuzkidura bi ataletan banatu da: batetik, 371.200 euro, Hezkuntza Nazioartekotzeko Espainiako Zerbitzuaren edo Hezkuntza, Kultura eta Kirol Ministerioak (MECD) emandako laguntzako osotzeko; eta, bestetik, 700.000 euro, Europako Ikasketa Programetarako Erakunde Autonomoren (OAPEE) edo Hezkuntza, Kultura eta Kirol Ministerioaren (MECD) laguntzarik gabeko egonaldietarako.\nHezkuntza Nazioartekotzeko Espainiako Zerbitzuaren edo Hezkuntza, Kultura eta Kirol Ministerioak (MECD) ematen dituzten laguntzak atal baten jasotzen dira; bada, atal horretan zehaztu mugikortasunei aurre egiteko eskatutako guztizko zenbatekoa 163.217 eurokoa da. Era berean, Europako Ikasketa Programetarako Erakunde Autonomoaren (OAPEE) edo Hezkuntza, Kultura eta Kirol Ministerioaren (MECD) laguntzarik gabeko egonaldiak atal baten jasotzen dira; bada, atal horretan zehaztu mugikortasunei aurre egiteko eskatutako guztizko zenbatekoa 1.378.410 euroa da. Eskatutako zenbatekoak honako koadro honen arabera banatzen dira:\nBederatzigarren artikuluan honako hau jasotzen da: 2. artikuluko idatzi-zatietako baterako ezarri den aurrekontu-zuzkidura behar dena baino handiagoa bada (eskatutako laguntza guztien % 100 ordaindu ondoren), eta beste idatzi-zatirako ezarri dena ez bada nahikoa; horren zuzkidura haren soberakinarekin osotuko da; eta hori dela-eta, 2.1.b) artikuluan ezarritako aurrekontu-zuzkidura 207.983 eurotan gehitu da.\nEuropako Ikasketa Programetarako Erakunde Autonomoaren (OAPEE) edo Hezkuntza, Kultura eta Kirol Ministerioaren (MECD) laguntzarik gabeko egonaldietarako atalean zehaztu mugikortasunei aurre egiteko zuzkidura gehitu egin bada ere, ez dago diru-zuzkidura aski eskatutako % 100i aurre egiteko; hortaz, eranskineko 8. eta 9. artikuluan zehaztutako hainbanaketa aplikatu da. Hori dela-eta, Europako Ikasketa Programetarako Erakunde Autonomoaren (OAPEE) edo Hezkuntza, Kultura eta Kirol Ministerioaren (MECD) laguntzarik gabeko egonaldien atalean sartzen diren mugikortasunei aurre egiteko eskatutako zenbatekoak % 65,87an lagunduko dira diruz. Esleitutako zenbatekoak honako koadro honen arabera banatzen dira:\nHori dela-eta, aipatu aginduan ezarritako gainerako prozedura-arauak bete ondoren, honako hau\nEuskal Autonomia Erkidegoan kokatuta dauden unibertsitateei eta goi-mailako arte eta kirol irakaskuntzen ikastetxeei diru-laguntzak ematea; baldin eta –2015-2016 ikasturtean zehar– ikasleen nazioarte mailako mugikortasunetarako eskabideak aurkeztu badituzte:\nA) Hezkuntza Nazioartekotzeko Espainiako Zerbitzuak edo Hezkuntza, Kultura eta Kirol Ministerioak (MECD) emandako laguntzak osotzea:\n1.– Euskal Herriko Unibertsitatea.\nDiru-laguntza: 112.280 euro.\n2.– Deustuko Unibertsitatea.\nDiru-laguntza: 34.840 euro.\n3.– Mondragon Unibertsitatea.\nDiru-laguntza: 12.060 euro.\n4.– Nafarroako Unibertsitateko Ingeniarien Goi Mailako Eskola (TECNUN).\nDiru-laguntza: 2.780 euro.\n5.– Gasteizko Arte eta Diseinuko Goi-mailako Eskola (AGDE).\nDiru-laguntza: 1.017 euro.\nDiru-laguntza: 240 euro.\nB) Europako Ikasketa Programetarako Erakunde Autonomoaren (OAPEE) edo Hezkuntza, Kultura eta Kirol Ministerioaren (MECD) laguntzarik gabeko egonaldietarako.\nDiru-laguntza: 533.439,67 euro.\nDiru-laguntza: 174.770,22 euro.\nDiru-laguntza: 172.161,27 euro.\nDiru-laguntza: 25.649,79 euro.\n5.– Gasteizko Arte eta Diseinuko Goi Mailako Eskola (AGDE).\nDiru-laguntza: 1.956,34 euro.\nAdministrazio-bidea agortzen ez duen ebazpen honen aurka, gora jotzeko errekurtsoa aurkeztu ahal izango zaio Hezkuntza, Hizkuntza Politika eta Kulturako sailburuari, ebazpena jakinarazi eta hurrengo egunetik harako hilabeteko epean, bat etorriaz Herri Administrazioen Araubide Juridiko eta Administrazio Prozedura Erkidearen azaroaren 26ko 30/1992 Legearen 114. eta 107.1 artikuluetan xedatutakoarekin.\nVitoria-Gasteiz, 2016ko maiatzaren 5a.\nFRANCISCO JAVIER ALONSO ALDAMA.


Astelehena, 07 Martxoa 2016 10:57\nProiektu hau zati baten Eusko Jaurlaritzako Garapen Ekonomiko eta LehiakortasunDepartamentuak finantzatua izan da "Etorgai 2014" deialdiaren baitan. I+G+i proiektu honetan, 8 enpresa teknologiko, 2 zentru teknologikok eta bi erakundek hartzen dute parte.\nProiektuaren helburu nagusia tokiko ekoizleez, turismo-zerbitzuen oinarrizko hornitzaileez [jatetxeak, nekazal etxeak] eta azken kontsumitzaileez osatutako ekosistema kudeatzea ahalbidetuko duen plataforma teknologiko bat garatzea da, tokiko produktu eta esperientzia turistikoak koordinatuz banaketaren eta marketinaren bitartez.\nProiektu honen garapenak hiru ekarpen nagusi egitea espero da. Batetik, azken kontsumitzaileengan tokiko produktuen kontsumoa sustatzea. Bestetik, sukaldaritza-zerbitzuetan tokiko produktuen kontsumoa sustatzea eta azkenik, lurraldeko tokiko produktuetan oinarritutako produktu turistiko berrien artikulazioa.\nProiektuaren iraupena: 2014/01/01 - 2016/12/31


Uxue Alberdi: “Borroka ez izatea gizatasunaren beste plano guztiak tapatuko dituen zerbait” | Hitzen uberan\n← “Literatur amuak” jaialdia azaroaren 1etik 5era Ondarroan\nAzpeitiko XXXV. Euskal Antzerki Topaketen egitaraua →\nJenisjoplin eleberriaz hitz egin dugu Uxue Alberdi autorearekin.\n“Orain arte idatzi ditudanen artean, hau da pentsamendutik gehien abiatu den liburua”\n“Teknikak ikasi aurretik egin behar izan zuen jauzi Nagorek bizitzara”\nBatzuetan espero dugu zaintza total bat, edo estruktura bat, “botere-harreman hauek horrela izango dira beti”, baina gero pertsonaia bakoitzak ere bere bidea egiten du. Aitaren pertsonaiak ere badauka horrelako buelta bat, Bilboko portuan ikusten denean, zamaketari ari baita azkenengo urteetan. Nik deskribatu dut aita Nagoreren begietatik, eta Nagorek ikusten du aita oso fuerte bat, bere bizitza egiten duena, baina, gero, Nagore nagusiagoa denean, erreportaje baten aitzakian joaten da aitaren lantokira, eta ikusten du aita sumiso bat, ikusten du aita bat lan-jantziarekin beste denak bezala, ehunka gizonen artean beste bat gehiago, aginduak betetzen. Nolabait ere irakurleari adierazten nion: “Igual Rafa Vargas ez da zuk uste duzun hori bakarrik. Orain arte bakarrik erakutsi dizkizut alde hauek, baina denok dauzkagu alde asko”.\n“Nobelaren bukaeran ez nuen aditzera eman nahi edozein gatazkaren soluzioa denik ideiak albo batera uztea eta hedonismoan sartzea”\nUste dut esklerosia ere aipatzen dela, giharra galtzea… Bat-batean jarrera batzuk, esaldi batzuk, momentu batetik bestera, zaharrak gelditzen dira eta ez dute balio. Nagorek ere hor aipatzen du nola lehenengo aldiz sentitzen den zahar, edo hurrengo belaunalditik bereizita: “gurea izango da gatazka armatuak era hain esplizituan eragin dion azken belaunaldia”. Bera 80eko hamarkadan oso umea zen bezala gauza batzuk burutik ulertzeko, beste hurrengo belaunaldi horiei gauza bera gertatuko momentu historiko horrekin. Horrelako esaldi asko daude liburuan, bietarako balio dutenak.


Aimar Olaizolak bere azken txapela lortu du, Zabaletarekin batera\n22-10 gainditu dituzte Elezkano eta Mariezkurrena, Gasteizko Ogetan jokatu den CaixaBank Mastersaren finalean.\nOlaizola II.a eta Zabaleta maisutasunez aritu dira Mastersean\nOlaizolak eta Zabaletak Masters CaixaBankeko garaikurra jaso duten unea\nOgetako publikoa zutik, Aimar Olaizolaren tantoarekin\nAimar Olaizola: "Horrela amaitzea polita da"\nOlaizolak eta Zabaletak irabazi duten CaixaBank Masters finaleko azken tantoa (22-10)\nAimar Olaizola eta Jose Javier Zabaleta gailendu dira CaixaBank Mastersaren bigarren ekitaldiaren finalean. Gorriek, finala irabazteko faborito garbiak, nagusitasunez irabazi diete Danel Elezkano eta Jon Mariezkurrenari, nahiz eta bi horiek ez diren gaizki aritu, baina gaur egun nekez egin diezaioke aurre inork Zabaletaren joari.\n5-0eko partzialarekin hartu dute aurre gorriek markagailuan, hala ere, urdinek emaitza orekatzeko gai izan dira (6-6), eta ematen zuen norgehiagoka parekatua izango zela hortik aurrera. Aitzitik, ez da hala gertatu, nafarrek beste tanto sorta bat lortu baitute, berriz ere zuloa zabaltzeko (13-6).\nOndoren, bi bikoteen arteko tanto trukaketa iritsi da, Olaizolaren eta Zabaletaren mesedetan, gero eta gertuago baitzuten 22 zenbakia (17-10). Zaratamoko aurrelariak eta Berriozarko atzelariak ez dute ahalmenik izan urrutiago heltzeko, eta Olaizolak bere iaiotasunaren berri eman die Ogeta pilotalekura bertaratu diren ikusleei hainbat alditan, besteak beste, 21-10ekoan. Publikoak zutik erantzun die pilotariek tanto horretan erakutsitako ahaleginari.\nBeraz, azkenerako, Olaizolak eta Zabaletak irabazi dute txapela. Kantxei agur esaten hasteko modu ezin hobea Goizuetarrarentzat. Orain, Logroñoko San Mateo torneoko interesgune nagusietakoa izango da, pilotarekin izandako 23 urteko ibilbide arrakastatsuari azaroaren 13an amaiera eman aurretik.\nMarkagailua tantoz tanto: 1-0, 2-0, 3-0, 4-0, 5-0, 5-1, 5-2, 5-3, 6-3, 6-4, 6-5, 6-6, 7-6, 8-6, 9-6, 10-6, 11-6, 12-6, 13-6, 13-7, 14-7, 15-7, 15-8, 15-9, 16-9, 17-9, 17-10, 18-10, 19-10, 20-10, 21-10 eta 22-10.


Jose Aranako aldaketa atzera bota dute - Eskoriatza - Goiena.eus\nJose Aranako aldaketa atzera bota dute\nImanol Beloki Unamuno 2018-01-24 17:11\nJose Aranako kalea ixten denean autobusak bertatik pasatzeko erabakia bertan behera geratu da. Urtarrileko osoko bilkuran, herritar talde batek eskaera egin zuen oinezkoentzat soilik izaten jarrai dezan; koexistentziako gune izateko erabakia baztertu egin dute.\nJose Arana kalea koexistentziako gune bilakatzeko Udal Gobernuaren erabakia atzera bota zuten martitzenean egin zen osoko bilkuran. Herritar talde bat proposamenaren aurka egiteko batu zen, eta, hainbat sinadura batzeaz gain, kontrako arrazoiak argudiatu zituen bilkura aretoan. Udal Gobernuak herritarren eskaera onartuta, adierazi zuen irtenbide posibleen bila jarraituko duela.\n"Herritar asko kezka honekin zegoela ikusi dugu; beraz, bi egunean 267 sinadura batu ditugu, eta, plazan elkartu ostean, osoko bilkurara joan gara proposamenaren aurka egitera. Poztekoa da, eta espero genuen atzera botako zela hartutako erabakia. Guretzat, oso arriskutsua da haurrendako koexistentziako bidea, eta ulertzen dugu Eskoriatzako mugikortasunean arazoak daudela, baina ez dugu ondo ikusten bidea irekitzea, autobusentzat bidea itxita dagoen ordutegietan, ezin diogulako umeari azaldu 'orain etorriko da autobusa', 'orain ez…", adierazi du Goretti Maturanak, herritar taldeko ordezkariak. Horrez gain, Jose Arana kaleko beste hainbat arazo azalarazi zituzten herritarrek, eta epe luzera begirako herriko mugikortasunaren ikerketa sakona egitea eskatu zuten, besteak beste.\nSanta Anako biribilgunean autobusekin sortzen diren arazoengatik egin nahi zen koexistentziako bidea Jose Aranan: autobusek biribilgunean buelta ematean, hainbat aldiz hautsi dituzte hesiak, Akeitako geltokian autobusak pilatzen dira eta buelta saihesbidetik egin behar dute, besteak beste.\nHorri irtenbidea emateko, Udal Gobernuak aldaketa hau egin nahi zuen: arratsaldeetan ibilgailuentzat kalea ixten bada ere –oinezkoentzat izanik–, autobusak bertatik pasatuko zirela adierazten zen, eta urrutiko aginte bidez pibotea irekiko zutela autobus gidariek. Hala, erabakia atzera botata, hau adierazi zuen Joserra Zubizarreta alkateak: "Aztertu egingo dugu gaia eta irtenbide posibleak bilatuko ditugu".\nBilduk eta Irabazik, "sorpresaz"\nEskoriatza Irabazi alderdiko Rafa Bernal eta EH Bilduko Aitor Zubizarreta bozeramaileek adierazi zuten batzordeetan ez zela ezer erabaki, euren artean eztabaidatzeko utzi zutela, eta sorpresaz hartu zutela Jose Arana kalea koexistentziako bide bezala jartzearen Udal Gobernuaren erabakia.\nHerritarrek irakurritako gutuna\n"Aurreko astean Goienan jasotako berri batek gure kezka sortu zuen. Bertan zioenaren arabera, Jose Arana kalea autobusentzat ireki nahi da oinezkoentzako soilik den ordutegian, koexistentzia gune bilakatuz.\nHemen gaudenok ez gaude proposamen horrekin ados, hainbat arrazoiengatik, baina batez ere, haurrentzat arriskutsuegia dela iruditzen zaigulako. Jolasean dabiltzala maiz irteten dira haurrak errepideraino, izan baloiaren atzetik, harrapaketan bata bestearen atzetik, edo patinetearekin jolasten, adibide batzuk jartzearren. Eta horrelako momentu batean, haurrak korrika errepideraino irtetean, autobusak ez luke denborarik izango ezta erreakzionatzeko ere.\nGoienako berrian jasotakoaren arabera, proba bezala hartu da erabaki hau, ikusteko ondo funtzionatzen duen edo ez, eta ondoren, behin betiko erabakia hartuko omen da. Noiz hartuko da behin betiko erabaki hori, istripuren bat gertatzen denean? Autobus batek gure haurren bat harrapatzen duenean? Ondo pentsatutako erabaki bat da hau? Gurasookin adibidez kontrastatutako erabaki bat da? Guregana jo izan du udalak ekimenen batean parte hartzea edo laguntza eskatuz, baina horrelako erabaki bat hartu nahi izan denean ez duzue guregana jo. Eta uste dugu badugula zer esan, gu baikara, beste herritar asko bezala, erdiguneko ohiko erabiltzaileak, orduak eta orduak bertan pasatzen ditugunak. Eta guk ikusten dugu nola ibiltzen diren gure haurrak erdigune honetan jolasten. Eta baita oinezkoentzako ordutegia ez den horretan ze abiaduratan ibiltzen diren bai kotxeak, baina baita autobusak ere, ze abiaduratan ibili behar den argi jartzen duen arren.\nErrepidea ordu zehatz batzuetan itxi zenetik, askoz ere erdigune lasaiagoa daukagu, bai haurrak jolasean ibiltzeko eta baita edozein herritar bertatik ibiltzeko.\nBeste herri asko eta askotan erdiguneak oinezkoentzako erabilera esklusibo bezala bilakatzen ari diren honetan, ez dugu ulertzen zergatik Eskoriatzan atzera pauso hau eman nahi den. Beraz, eskatu nahi duguna oso erreza da: Mesedez, ez ezazue oinezkoentzako ordutegi horretan autobusak pasatzeko aukera zabaldu. Bertan behera utzi erabaki hori.\nGure eskaera kontutan izan eta planteamendua berraztertuko duzuelakoan, eskerrik asko gure kezka entzutearren".\nImanol Beloki Unamuno 2018 urt 18 Eskoriatza 1\nJose Arana kalea koexistentziako gune bilakatuko da, Santa Anako biribilgunean autobusekin sortzen diren arazoengatik. Hau da, oinezkoentzat kalea ...


Ander Fernandez, futbolari aramaioarra: "Beasainen, helburua da 'play off'-ean sartzea" - Debagoiena - Goiena.eus\nAnder Fernandez, futbolari aramaioarra: "Beasainen, helburua da 'play off'-ean sartzea"\nJulen Iriondo 2018-02-17 13:32\nAretxabaletak utzita, Goierriko taldean jokatuko du aramaioarrak denboraldia bukatu bitartean; goiko borrokan dabilen taldea dela-eta pozik dago sortu zaion aukerarekin.\nUrtarril amaieran: egun batean deia jaso, hurrengoan osasun azterketa egin eta biharamunean entrenatzen zebilen –lehenago ere saiatu ziren fitxatzen–. Hamar gol zeramatzan Aretxabaletan, eta berdin jarraitu nahi du Beasainen, golak sartzen edo sartzen laguntzen.\nZer moduz Beasainen? Egokitu zara dagoeneko?\nBai, bai, gustura. Gainera, Arrasateko lagun bat ere bertan ari da, eta hori ere oso kontuan hartu dut hara joateko, erraztu egiten ditu gauzak. Mondran jokatzen zuen Mikel Aizpurua da hura, eta denboraldi hasiera ezkero dago han; harekin ikasitakoa naiz, gainera, laguna dut. Gainerakoan, oso ondo portatu dira, entrenatzailea eta gainerako teknikariak jatorrak eta gertukoak dira.\nEta talde modura, ez dakit erreferentziarik ba ote zenuen; nolako taldea topatu duzu?\nEz nuen ideiarik ere. Beteranoak dira, oro har, urte asko daramatzatenak Hirugarren Mailan jokatzen, eta maila ona dute. Erritmo handiagoa igartzen zaie, espero nuen moduan. Gustura nago, taldean jende beteranoa izatea ere ondo datorkit niri ere ikasteko.\nBi partidu izan dira iritsi zinenetik, eta parte hartzeko aukera izan duzu bietan; zer moduz?\nBai Durangoren kontrako debutekoan eta bai bigarrenean hogei minutu izan nituen jokatzeko; aulkitik irten naiz bietan, baina aulkitxoan ere gozatu egin dut. Lehenengo partiduan 1-0 irabazten ari ginen irten nintzenerako [horrela bukatu zen], eta hain gustukoa izaten ez den lana egitea tokatu zitzaidan, defendatzea, korrika batetik bestera; Somorrostroren kontrakoan 1-0 galtzen ari ginela irten nintzen, eta gustura ibili nintzen, goleko jokaldian ere parte hartzeko aukera izan nueneta [bana bukatu zen].\nZein nahi zenuke izatea zure ekarpena taldean?\nAretxabaletan aurrealdean hegaletik jokatzen nuen, eta hemen aurrelari jokatu ditut bi partiduak, eta ondo. Aukerak sortzen eta golak sartzen saiatuko naiz, eta taldeari laguntzen.\nGasteizen ari zara ikasten; ikasketak eta futbola uztartzeko lehen baino zailagoa izango da orain?\nBa, begira, aurreko urtean ere, Aretxabaletarekin Hirugarren Mailatik jaitsi ginenean, deitu zidaten Beasaindik, denboraldi hau eurekin hasteko. Baina Gasteizen unibertsitatean ikasten hastekoa nintzenez, zalantza hori izan nuen, nola eramango ote nuen, denbora izango ote nuen; azkenean, Aretxabaletan geratu nintzen. Arantza hori geratu zitzaidan, berriz ere kategoria hartan jokatzeko aukera ez aprobetxatzearena, baina zortea izan dut, berriz deitu didate, eta orain, ikusita unibertsitateko kontuak nola diren, joatea erabaki dut; biak uztartu ditzaket. Entrenamenduak 19:30ean izaten dira eta arratsaldean ere badut denbora lanak-eta egiteko.\nEta etorkizunari begira, zer?\nOraingoz, gozatu egin nahi dut; zaila da futbolean aurrera egitea, baina 22 urte ditut, eta, oraingoz, ondo pasa nahi dut, eta gauzak ahal den ondoen egin. Denboraldi amaieran Beasainek aukera ematen badit jarraitzeko, hartuko dut erabakia, Aretxabaletan esan didate nire erabakia izango dela; eta, bestela, Aretxabaletako ateak zabalik ditudala.\nBigarren zoazte; espero bezala doaz gauzak Beasainentzat?\nIaz ere goian bukatu zuten, play off-a jokatu zuten. Helburua abenduan ikusten da, eta otsail erdian hor gaude. Helburua da play off-ean sartzea; hortik aurrera zaila da, ze lehenak kanporaketa bakarra du, baina gainerakoek hiru. Baina iristen bada, saiatuko gara, hori ziur.


Ubikeko langileak kalera atera dira Maiatzaren Lehenean : Irutxuloko Hitza\nUbikeko langileak kalera atera dira Maiatzaren Lehenean\nUbikeko langileek bat egin dute ELAk Bilbon egin duen manifestazioarekin. (Argazkia: Bitartekariak Martxan)\nTabakalerako Ubik sorkuntza liburutegiko langileek bat egin dute ELA sindikatuak Langileen Nazioarteko Egunerako Bilbon deitutako manifestazioarekin. Bitartekariek 131 egun daramatzate greban, eta Leire Ubeun bitartekariak egoeraren balorazioa egin du. Atzo, apirilaren 30ean, Edurne Ormazabal Tabakalerako zuzendari nagusiarekin bilera egin zutela azaldu du, Sedena enpresa azpikontratatuaren eta bitartekarien arteko negoziaketan “gaur egun dagoen blokeoa mugiarazteko”.\nEra berean, Ubeunek borrokan ari diren langileen eta ez daudenen arteko konexioaren eta elkarrenganako babesaren garrantzia nabarmendu du.


Arauntzan ez dute fusilatzeen berririk - Uztarria (Azpeitia)\n2018ko eka. 27a, 18:42\nAzpeitian ateratako argazki zahar batek eman du zeresana azken egunotan Twitter sare sozialean. Euskarazko Wikipediaren kontuan argitaratu zuten "Anton Arauntzaren fusilamendua. Azpeitia, 1905" testuarekin lagundutako argazkia (goikoa); asteko argazki gisan aukeratu dute beren webgunean, eta horregatik zabaldu dute sareetan. 113 urte dituen argazkiak hainbat txiolariren jakin-mina piztu du: nor ote zen Anton Arauntza, argazkiaren testuak aipatzen duen fusilamendua benetan gertatu ote zen ala ez, irudian arma eskuetan agertzen den apaiza...


Carles Puigdemont albisteak gaur: Generalitateko presidente ohiaren azken ordukoa | EiTB Gai interesgarriak\nPuigdemont: 'Espainiak justizia erabiltzen du helburu politikoetarako'\nBeste behin, Carles Puigdemonten kontrako euroagindua ez da ontzat eman. Bi orduz deklaratzen egon ostean, Sardiniako epaileak bertan behera utzi du Kataluniako presidente ohia espainiaratzeko prozesua, Europako Auzitegi Orokorrak euroagindua indarrean dagoen ala ez erabaki arte.\nPuigdemontek Llarena epaileak Italiari eskatutako estradizioaren gainean deklaratu du Sardinian\nPuigdemontek alboan izan ditu Toni Comin eta Clara Ponsati ere. Gaur eguerdian jakin da Llarena epaileak agiria bidali diela Sardiniako epaileei, gogoratuz Comin eta Ponsatiren aurka ere euroaginduak daudela.\nCarles Puigdemont 10:55ean iritsi da Sassariko (Italia) Apelazio Auzitegian deklaratzera. Pablo Llarena Auzitegi Goreneko Bigarren Salako magistratuak bidalitako estradizio eskaera aztertuko dute bertan.\nPuigdemont Bruselara itzuli da\nGeneralitateko presidente ohia eta Junts per Catalunyako eurodiputatua Sardiniara bueltatuko da urriaren 4an. Egun horretan erabakiko dute Espainiara estraditatzen duten ala ez.\nGorka Knörr: "Guztiz atxiloketa ilegala da"\nKataluniaren Europar Batasuneko ordezkaria elkarrizketatu dute 'Egun on Euskadi'n, Puigdemonten atxiloketaren inguruan hitz egiteko.\nPozik agertu da Kataluniako presidente ohia, behin eta berriz errepikatu duenez, aske dagoelako.\nMobilizazioak Katalunian Puigdemonten alde\nPuigdemonten atxiloketak independentista guztiak batu ditu Katalunian, eta desadostasunak alde batera utzi dituzte elkarrekin mobilizatzeko.\nGonzalo Boye abokatuak gogoratu du europarlamantari gisa egindako desplazamenduetarako inmunitateak indarrean jarraitzen zuela autoan jasotzen den bezala, eta Sardiniara europarlamentari gisa joan dela kaltaluniako presidente oiha.\nPuigdemont atzo gauean atxilotu zuten, Italiako Sardinia uhartean, L'Alguerreko aireportura iritsi zenean ekitaldi politiko batera joateko. Mugetako poliziak atxilotu zuen, Espainiako Auzitegi Gorenak 2019an zabaldutako atxilotze eta Espainiaratze aginduari erantzunez.\nEusko Jaurlaritzaren Segurtasun sailburuak esan duenez, "itxaropena izan behar da Kataluniaren etorkizuna elkarrizketaren bidetik etortzeko eta atxiloketa ez izatea horretarako oztopo". Pandemiari dagokionez onartu du osasun larrialdi egoera altxatzea aukeretako bat dela.\nEAJk eta EH Bilduk elkartasuna adierazi diote presidente ohiari eta Kataluniako gizarteari. Podemos Euskadik uste du atxiloketak oztopatu egingo duela elkarrizketa prozesua, eta PP Euskadi "oso pozik" agertu da.\nGonzalo Boye "oso lasai" azaldu da Kataluniako presidente ohia atxilotu dutela eta. Jakin badakite, esan du, laster aske egongo dela euroagindua ezin delako aplikatu.\nDozenaka pertsona bilduta daude gaur goizean Italiak Bartzelonan duen kontsuletxearen inguruan Carles Puigdemonten atxiloketa gaitzesteko.\nPuigdemontek 14:00etan deklaratuko du Sassariko apelazio auzitegian (Sardinia), eta bertan erabakiko dute estraditatu ala aske utziko duten.\nCarles Puigdemont eta Oriol Junqueras ERCko berriz elkartu dira asteazken honetan. Bien arteko lehen bilera izan da, eta eurodiputatuak Waterloon (Belgika) duen etxean bildu dira.\nGeneralitateko Institut Català de Financesek bermatuko du abala, finantza-erakunde baten kontura joango den gordailu batekin. Organo horrek kudeatuko ditu funtsak, harik eta erakunde propioa sortu arte.\nPuigdemont eta atzerrira jo zuten politiko kataluniarrentzat ez dago indulturik\nImmunitateak Clara Ponsati eta Toni Comin kontseilari ohiak eta eurodiputatuak ere babesten ditu, baina ez die eragiten ez Carles Puigdemonti ezta atzerrira atera ziren kontseilari ohiei ere.\nHorrez gain, erbestean dauden politikariak, tartean Carles Puigdemont, estraditatzeko eskariak erretiratzeko eskatu du. Halaber, sedizio eta matxinada delituak erreformatzearen alde egin du.\nIldo beretik, Carles Puigdemont president ohiak adierazi du Sanchezek indultuak Europaren presiopean sinatuko dituela.\nEuropako justiziak immunitatea itzuli die Puigdemonti, Ponsatiri eta Comini\nJxCateko hiru eurodiputatuei immunitatea kentzea erabaki zuen Europarlamentuak, eta horren aurkako helegitea aurkeztu zuten.\nElsa Artadik uko egin dio Pere Aragonesen gobernu berriko kide izateari\nIa ziurtzat jotzen zen Generalitateko presidenteordea eta Ekonomia eta Ogasun kontseilaria izango zela. Kataluniako Parlamentuko diputatu ez ezik, Bartzelonako Udaleko zinegotzi ere bada.\nKataluniako hauteskundei buruzko albiste guztiak, eitb.eus-en.


LEHIAKETARAKO WEB-FORMULARIOETAN DATUAK BILTZEKO BAIMENAK:\nEmaten diren datuak LANDAOLAk kudeatuko ditu eta “Landa Emakumeak Gara“ proiektuaren esparruan baino ez dira erabiliko. Bestalde, jakinarazten dizugu inprimaki honetan jasotako datuak “parte-hartzaileak“ fitxategiaren parte direla, eta fitxategi horren arduradun bakarra LANDAOLA dela, eta araudiak eskatzen dituen baldintzak betetzen badira, zuk datuak babesteko eskubideak baliatu ahal izango dituzula, landaola@landaola.eus helbidean eskaera bat eginez, gaian “datu pertsonalen babesa“ testua adieraziz.\nIrakurri dut eta Pribatutasun Politika onartzen dut.\nIrabazleetako bat izanez gero, baimena ematen dut egindako lana azaltzen duen bideo labur bat grabatzeko eta ikus-entzunezko pieza zabalago batean sartzeko, saritutako gainerako pertsona guztien grabazioak biltzen dituena.\nIrabazleetako bat izanez gero, baimena ematen dut ikus-entzunezko pieza argitaratzeko, Landaolaren webgunean edo erakundeak egokitzat jotzen duen beste edozein komunikabidetan.\nHorretarako hautatua izanez gero, baimena ematen dut egindako lana Landaolaren webgunean edo erakundeak egokitzat jotzen duen beste edozein komunikabidetan edo euskarritan argitaratzeko, beti egilearen izena argitaratuz.\nBaimena ematen dut nire izena web orrian eta antolakuntzatik egokitzat jotzen diren beste komunikazio-bide/-kanal batzuetan argitaratzeko.\n“Landa Emakumeak Gara“ proiektuko jarduerekin eta ekitaldiekin lotutako jakinarazpenak jasotzea onartzen dut.\nParte hartzeak agindutako lanen jabea eta arduraduna naizela esan nahi duela onartzen dut. LANDAOLAk ez ditu bere gain hartuko oinarri hori ez betetzeagatik sor daitezkeen erantzukizunak.\nADIN TXIKIKOAK (14 urtetik beherakoak):\nKasu honetan, beharrezkoa da adingabe horien arduradunei informazioa eskatzea; parte-hartzailea adingabea bada, bete beharreko eremuak sartu behar dira inprimakian; baimenak arduradunak eman behar ditu:\nNik, lehiaketan izena eman duen adingabearen arduraduna naizen aldetik, lehiaketan parte hartzea onartzen dut, eta fede ematen dut nik markatu ditudala dagozkion baimenak.\nKasu horretan, izena emateko inprimakiaren azpian honako hau jarri behar da:\nOnartzen dut “Landa Emakumeak Gara“ proiektuko jarduerekin eta ekitaldiekin lotutako jakinarazpenak jasotzea, bai eta saio desberdientara gonbidapenak jasotzea ere.


Hura ez da lekua - Oier Guillan - Asier Sarasola - 111 Akademia\nIzenburua: Hura ez da lekua\nEgileak: Oier Guillan, Asier Sarasola, Idoia Beratarbide, Ander Fernandez\nNarrazioa, poesia, ilustrazioa eta musika uztarturik topatuko dituzu liburu honetan, behinola oholtzan eskainitakoa berrasmatuz molde ezberdin batean.\n“Bizitza titularrik gabeko albiste bat da”, gisa horretako gogoetak helarazi zizkion protagonistari bere osabak, hil aurretik. Aurpegi zoriontsu bat marrazteko ezintasunari aurre egin nahirik zirriborroak egiten hasiko da koadernoan, eta ezintasun horri berari tiraka irtengo da kalera. Bertan topatuko du begiak zulatuko dizkion saltzaile bitxia, maleta misteriotsu batekin gora eta behera dabilen gizona. Haren atzetik abiatuko da, osabarekin hitz egindako guztien oroitzapenak bidelagun dituela: “Zoriontasuna da mendeku posible bakarra”.


WOWOW Sukaldeko txorrota komertzialarekin bota bota, sprayarekin, aurrez garbitu arku altuko kromo potea\nHasiera / Sukaldeko txorrotak / Atera sukaldeko txorrotak / WOWOW Sukaldeko txorrota komertzialarekin tirabirarekin, aurrez garbitu arku altuko kromo potea\nLetoizko Solid Eraikuntza - Lapiko betegarriko txorrota letoi trinkozkoa da eta 9.7 libra pisatzen ditu. Kromozko akabera duen letoizko harraska txorrota kromoarekin, herdoilea da, korrosioa da, ez du ihesik egiten, eta uraren segurtasuna eta bizitza luzea bermatzen ditu.\n2 Ur Modu - Pre-Garbitu pulverizadorearen buruak presio handiko spray indartsua eskaintzen du janariaren hondarrak garbitzeko, irekita egon daiteke heldulekuaren prentsa bakarrarekin eta eduki beharrik gabe. Lapiko handiak eta zartaginak minututan betetzeko korronte modua. Aldi berean lan egin dezakete eta 360 ° inguruan biratu eta horrek sukaldaritza eraginkorragoa bihurtzen du.\nDiseinu praktikoa - Arku altuko 360 ° -ko txorrota birakariak sukaldeko zereginetarako leku nahikoa eskaintzen du - garbiketa, betetzea, etab. Akoplamendu-beso magnetikoa spray burua egonkor mantentzeko eta erortzea ekiditeko. 90 ° -ko helduleku erregulagarriaren diseinua, uraren tenperatura eta emariaren bolumena aldi berean kontrolatzeko errazak.\nInstalatzeko erraza - 1 edo 3 zuloko instalazioa. Argibide zehatzak, instalazio osagarriak eta tresnak eskaintzen dizkizugu, estalkiko estalkia, 0.5 m tucai uraren mahuka kalitatea bermatzeko, eskularruak eta abar. Instalazio erraza iturginik gabe.\nBezeroarentzako zerbitzua - 90 eguneko doako itzulketa eta 5 urteko bermea estalita. Edozein zalantza argitzeko pozik ez bazaude, jar zaitez gurekin harremanetan.\nHelduleku bakarra kontrolatzeko errazagoa\nHelduleku bakarreko sukaldeko txorrota klasikoa, esku bakarrarekin funtziona dezakezu emaria edo tenperatura kontrolatzeko.\nEstilo modernoa jatetxe, etxe, hotel, apartamentu eta abar komertzialetarako egokitzen da.\nABS aireagailuak ur-fluxu leuna eskaintzen du\nKalitatezko ABS pita\nUr gogorrik eta eskalarik ez\nUkitu leuna hatzekin eskala eta kaltzioa kentzeko\nErraza Garbitzen, Mantendu Erabileraren Bizitza eta Uraren Estandarra\nBi isurketa bereizi\nGarbitu aurretik ihinztagailua piztuta geratzen da bekla-heldulekua sakatuta, beraz, ez duzu beti eutsi beharrik.\nGarbitu aurretik ihinztagailuak presio handiko ura ematen du orbanak garbitzeko\nPot betegarriak fluxu leuna eta leuna eskaintzen du, zipriztinrik gabe\nBi isurketa aldi berean piztu daitezke\n360 graduko birakaria\nBi isuri biak 360 gradu inguruan biratu daitezke, eta horrek leku gehiago aurrezten du eta sukaldaritza eraginkorragoa egiten du.\nBi isurketa aldi berean piztu daitezke, zure sukaldeko bizitza hobetzen dutenak.\nKalitatezko letoizko besoa\nGarbitu aurretik letoi trinkoz egindako spray-burua sendoa, egonkorra da eta ez da apurtuko.\nGarbitu aurretiko tobera piztuta egon daiteke beilaren heldulekua sakatuta\nEz da eskuz hartu beharrik, eta esku libreekin beste gauza batzuk egin ditzakezu.\nSKU: 2312000C Kategoriak: Sukaldeko txorrotak, Atera sukaldeko txorrotak\n33.1 x 12.7 x 2.8 hazbeteko\nZulo bakarreko edo hiru zuloko bizkarreko muntaketa\nHeldulekua / Palanka kokatzea\nWOWOW Plater betegarriko txorrota estalkiaren gainean\nWOWOW Sukaldeko txorrotak spray komertziala\nWOWOW Hormako mendia. Plater betegarria\nWOWOW Sukalde Komertziala Lapiko Betegarria Pasta Beso C.


GARESKO IHAUTERIAK GOGORA DITZAGUN\nErrepublika garaiko Garesko ihauterien berri Juan Garmendiak ematen digu "Carnaval de Navarra" liburuan. Gogora dezagun nolakoak ziren garai hartan Garesko ihauteriak.\nGarizuma aurreko igande, astelehen eta asteartean Garesko ihauteria ospatzen zen.\nIgande arratsaldean bai haurrei bai helduei txantxak inprobisatuz alaitzen ziren gazte eta ezkondu batzuk mozorratuta.\nEgun hauetako ikuskizuna "al higuico" deitutako jolasa izaten zen. Horretarako eskutan hartzen zuten makila bat, honen atzean korda batera piku bat lotzen zuten. Beste eskuan eramaten zuten makilatxo baten bidez makila jotzen zuten eta horrela pikua jira ta bueltaka jartzen zuten, honela haurrari ahoz hartzea eragotziz.\n"Batiburrillo Navarro" liburuan José Mª. Iribarrenek mutilek "labechatarra" deitutako tresna ihauteri txantxak egiteko nola erabiltzen zuten kontatzen digu ere.\nGaresko ihauterien beste ezaugarri bat "mascaritas" deitutako personaiak ziren: beraien etxetik ateratzen ziren mozorratuta beraien nortasuna ezkutatzen. "Mascaritas" deitutako hauen mozorroa holakoa izan zen: zapi, saski edo lastozko kapela burua estaltzen, gorputzaren gainean txabusin zahar bat edo maindireak jantzita, eta guzti horren gainetik zaku bat: aurpegia apaintzen zuten kortxo errea erabilita eta eskuan erratz bat zeramaten. Bere ahotsa aldatzeko, ihauteriak baino aste bat lehenago zuringoak jaten zituzten.\nHerriko dantzaldia arratseko 6etatik 8etara izan zen eta udal musika bandak parte hartu zuen. Dantzaldiaren ondoren "mascaritas" deitutakoek ihauteria alaitzen jarraitzen zuten eta astelehen goizez herriko karrikak alaitzen zituzten. Ihauteri astearteko eguerdira arte herriko jendeak lanari eman zion. Bazkaldu eta gero kasino pribatu batzutan, orduko "Del Obrero", "El Luisiano", " La Armonía ", edo toki publiko batean kafea edaten zen eta arratsalde erdian "mascaritas" gutxi batzuk "al higuico" jolasean aritu ziren. Dantzaldia eta gero, igandean bezala, bai familia bai lagunen artean txerrien apatx eta belarri estaliak postrerako ogi errearekin lagunduz jaten zituzten. Beranduago "mascaritas" deitutakoez herria betetzen zen. Txantxak egin eta esaldi barregarriak botatzea "mascaritas" deitutakoen ohitura izan zen.\nGoizaldeko hausterregun arte ihauteriaren parrandak iraun zuen.\nGaueko ihauteri honetan emakumeak ez zuela parte hartzen azpimarratzekoa da.\nPrimo de Riveraren diktaduraren garaietan ofizialki debekatu egin ziren ihauteraiak. Horren ondorioz ihauteriak garrantzia galtzen hasi ziren 50. hamarkadan desagertu arte.\n1984 urtean eta 30 urtetan ospatu gabe Zubia Auzo Elkarteak antolatuta eta Udaleko Kultur Batzordeak babestua herriko kultura berreskuratzeko asmotan berriro sortu ziren Garesen ihauteriak.\nUrte horretako ihauterien egitarauak horrela zioen: arratsaldeko 7etan musikari, "mascaritas"* deitutako eta mozorroen bilketa San Pedro kalean. Ondoren "Gran Mascarita" lagunduz Kale Nagusian zehar ibilaldia eta amaitzeko herriko plazan festa nagusia. Kaldiko, txistorra eta ardoa partehartzaileen artean banatzen zen eta musika eta dantzariek inguratuta "Gran Mascarita" erre egin zen.\nHurrengo urteetan egitaraua zabaldu zen eta giroa berotzeko mozorro eta dantzen ikastaroak, antzerki eta hitzaldiak antolatu ziren.\nUrtean gertutakoa mozorrotu talde batek herrrian zehar antzezten zuen.\nDena den herriko helduen artean planteatu zen bezala proiektu zabal hori ez zen gauzatu eta 1987 urtean zoritxarrez desagertu zen.\nHandik hona Garesko ihauteriak gogoratuz eskolako haurrak soilik mozorrotzen dira hausterregunean.\n* (El mascarita era el personaje característico de los carnavales de Puente la Reina-Gares )